
uUum iam disputatum est de genere dicendi, quo Tacitus 
utitur in operibus suis et de causis, quibus efFectum sit, 
ut hac re tantum inter se discrepent singula eius opcra. 
Et id quidem concedendum est, vix scriptorem reperiri posse, 
cujus inter singula opera tantum sit genere dicendi discrimen, 
ut cum Tacito comparari possit; sed tamen negari non potest, 
etiam aliorum scriptorum genus dicendi non semper prorsus 
sibi constare. Quo in numero Horatius habendus est, qui 
cum poesi et lyricae et satiricae operam daret nequaquam 
eodem genere dicendi usus aliter loquitur in carminibus, 
aliter in sermonibus. Qua de causa quamquam quodammodo 
cum Tacito comparari potest, tamen multum differt ab eo; 
nam quae Tacitus conscripsit eandem fcre rem tractant, 
ita ut genus dicendi semper idem esse potuerit, poesis autera 
Horatii satirica talis erat, ut, quo in carminibus usus est, 
genus dicendi vetaretur adhibere. Cum igitur de discrimine 
quod inter carmina Horatii sermonesque genere fit dicendi 
locuturus sim, dicam primum, quomodo in universum difFerant 
carmina sermonesque genere dicendi; tum singulas orationis 
partes tractando quid de hac re dicendum sit, proferam. 

Ac primum quidem cum in universum quomodo genus 
carminum a sermonum differat genere dicendi exquiramus, 
nemo est quin videat, illo quo sententiae construuntur modo, 
vel structurae sententiarum arte magnum fieri inter carmina 
sermonesque discrimen. Nam liberum et accomodatum ora- 
tioni pedestri est genus dicendi sermonum; in carminibus 
contra elegantiam artemque, quibus sententiae construuntur 
reperimus. Quod ut demonstrem, illud liccat memorare, quo 
maxime discrimen apparet — usum parentliesis. Pareuthesi^ 



qua sententiarum ordo interrumpitur quaeque non est nisi 
neglegenter scribentis, cum ad sermonem pertineat commu- 
nem, poetae lyrico non licet uti. Qua re fit, ut in carminibus 
cxcepto illo 3, 17, 2 — 9 loco, parenthesin non reperiamus; 
et ille ipse locus tantum habet offensionis, ut Webero, 
Meinekio, aliis quatuor primi versus (2 — 5) vel spurii visi 
sint. Sermones contra abundari hac constructionis libertate 
ex multis apparet locis. Nam ut paucos memorem, versibus 
2 — 21 cpistolae 1, 15 nihil continetur nisi una, duplici 
parenthesi interrupta periodus; dubium videtur, num apud 
Ciceronem tam neglegens verborum compositio reperiatur. 
Ncc multo minorem quam hoc loco reperimus parenthesin 
sat. 1, 7, 10 — 18, quae propter longitudinem in oblivionem 
fere adducit quae antecedunt verba: neque minus versus, 
qui sat 1, 1, 24 — 27 interpositi sunt, sententiam reddunt 
difficiliorem ad intellegendum. Alii, quibus quamquam tam 
longae non sunt leguntur in sermonibus parentheses loci 
sunt sat. 1, 2, 96; 6, 66; 10, 8; 2, 1, 45; ibid. 54; 2, 2; 
6, 51; ep. 1, 6, 22; 7, 52; 18, 28; 2, 3,* 369. Accedit — 
quod parenthesis usu efficitur — ut constructiones quae ab 
anacolutho quod dicitur, non multum abhorrent, in sermonibus 
legantur, qualem reperimus illo, quem tam citavi, loco sat. 

1, 1, 23—28; neque desunt durissimae structurae, quae cum 
ad anacoluthon vel parenthesin non pertineant, non defen- 
duntur nisi generis dicendi sermonum libertate; cf. ep. 2, 

2. 87, ad quam structuram explicandam Meinekius vel versum 
deesse putavit; sed cum sat. 1, 1, 95 simile quid legamus, 
nihil decsse videtur statuendum; dura est etiam constructio 
ep. 1, 17, 1 — 5. 

Structurae igitur sententiarum arte carmina a sermonibus 
differre, satis videtur demonstratum; quare iam alteram me- 
moremus rem, qua non minus genus dicendi carminum a 
sermonibus discrepat — dispositionem sententiarum. Ser- 
monis communis est, ita loqui, ut non prorsus clare conexus 
sententiarum, quomodo inter se cohereant appareat, ut dis- 
positio saepe certo cognosci non possit. Qua orationis com- 
munis libertate Horatium in sermonibus reperimus usum esse 



et imprimis quidem in epistolis, quae cum ad eertos scri- 
berentur homines maiorem huius rei permittebant licentiam. 
Ita fit, ut cum nova res, nova sententia incidit, haud raro 
quomodo cum iis, quae antecedunt cohaereat, vix intellegi 
possit. Cuius rei exemplum legimus ep. 1, 17, 13; nam 
postquam primis duodecim versibus poeta Scaevam docuit, 
quomodo maioribus utendum sit, subito dialogus oritur inter 
Diogenem Aristippumque, qui, quamquam ad rem pertinet 
tamen prorsus improvisus incidit. Et tria talis transitus 
abrupti exempla continentur una eademque ep. 1, 7; causis 
enim, quibus impediatur, quominus Maecenatem revisat allatis, 
Horatius, timore affectus, ne Maecenas ingratum se putaret, 
pro sententia exspectata: „non est quod beneficiorum tuorum 
obliviscar; nam bene de me meritus es" fabulam narrat de 
Galabro quodam (v. 14), quae inopinata ad illustrandam 
sequentem illam sententiam primariam praemittitur. Keque 
aliter res se habet v. 29, quo iterum fabulam, quae nihil 
cum iis quae antecedunt, cohaeret, praecedentem sententia 
sequitur primaria. Tertium autem huius abruptae ad aliam 
sententiam conversionis exemplum legitur v. 46. lis, quae 
antecedunt postquam poeta dixit, se dona, quae si pretio 
libertatis emantur non sibi apta sint, repudiaturum, sequitur 
V. cit. longissima fabula ad explicandum praeceptum aliquod, 
cuius conexus cum anteccdentibus propter longam fabulam 
intellegi vix potest. Prorsus similem epistolae citatae reperi- 
mus secundam libri secundi, quae v. 26 et 87 aeque atque 
ill% ad novas res transit. Alii quibus eandem vel similem 
reperimus scribendi libertatem leguntur ep. 1, 15, 16 ubi de 
Maenio poeta improviso quaedam narrat, quibus paulo post 
se ipsum petat; 1, 2, 32, quo loco post descriptionem morum 
iuvenum eius actatis corruptorum sententia supplenda est 
„qua de causa non licet cessare et otiosum esse'^, nam ut 
iugulent homines etc; 1, 10, 34; 2, 3, 391. 

Sed ne in satiris quidem quamquam in universum 
maiorem in iis quam in epistolis reperimus diligentiam in 
conectendis sententiis, prorsus clara semper apparet dis- 
positio sententiarum. Quam rem ut demonstrem, illum sufficiat 

memorare locum vexatissimum sat. 1, 6, 17, qui vix explicari 
potest, nisi statuimus cogitationem omissam. Accedit , quod 
otiam digressio haud raro reperitur; nam eiusmodi est sat 

1, 1, 68—108; 6, 17 — 45. 

Et haec quidem de dispositionis sententiarum in sermo- 
nibus neglegentia. Carmina, quantum equidem scio, hac 
sermonis communis libertate carent, cum quae formae pedestri 
licent, non deceant os magna sonaturum (sat. 1, 4, 43) poetae 
lyrici. Et perspicuitas animi virtusque clare disponendi — 
id quod satis ex carminibus cognosci potest — non ab- 
iudicanda sunt ab Horatio; qua re efficitur, illam dispo- 
nendarum in sermonibus seutentiarum neglegentiam, cum 
accomodatam putaret ad Musam pedestrem, poetam de 
industria sibi permisisse. 

lam ad aliam transeo rem, qua inter carminum sermonum- 
que genus dicendi discrimen cernitur. Sermonis communis 
est confunderc in unum illas, quae inter se comparantur, 
res, similitudinem et sententiam primariam. Horatium hanc 
dicendi licentiam in sermonibus., qui ipsius verbis ad formam 
pedestrem pertinenfc, admisisse satis multis demonstrari potest 
locis; quo in numero habendi ep. 1, 10, 10, quo loco dictum 
est „ut sacerdotis fugitivus liba recuso" pro „urbanas delicias 
fugio ut servus sacerdotis liba recusat". Et ep. 1, 7, 74 
legitur „saepe occultum visus (est) decurrere piscis ad hamum" 
pro „visus est dccurrere ad cenas, ut piscis ad hamum". 
Neque ep. 2, 2, 200 haec abest confundendi libertas; nam 
verba „ego utrum nave ferar magna an parva ferar unus et 
idem" sensum continent; „ut nautae non refert magna parvane 
vohatur navi, ita mea non interest dives sim necne, dummodo 
pauperies immunda absit". Liberrimum autem fortasse exem- 
plum legitur ep. 1, 10, 42, nam verba, quae ibi reperimus 
„cui non conveniet sua res ut calceus olim, si pede maior 
erit, subvertet, si minor, uret" posita sunt pro hisce: „cui 
Eon conveniet sua res eadem utetur sorte atque is, quem 

calceus ". Alii quibus haec in epistolis, quarum 

potissimum est exhibetur licentia, reperiuntur loci 1, 1, 2; 

2, 42; 3, 18; 7, 74; 10, 42; 2, 2, 98; 3, 476. — Sed ne 



satiris quidem tales prorsus desunt constructiones. Sat 1, 
4, 120 Horatius patrem facit dicentem: „simulac duraverit 
aetas membra animumque tuum nabis sine cortice"; integra 
sententia erat: „simulac duraverit aetas membra animumque 
tuum, auxilio non amplius egebis, ut natator cortice carcre 
potest, ubi didicit natare". Eandem reperimus structuram 
1, 7, 28, quo loco „Praenestinu8 expressa arbusto regerit 
convicia"; sed dicendum erat „Praenestinus convicia regerit 
ut vindemiator expressis arbusto respondet conviciis, Et 
sat. 2, 2, 111 „ille qui in pace ut sapiens aptarit idonea 
bello optime sibi fidit ad casus dubios"; sed scribendum 
erat omissa confundendi libertate: „ille qui in rebus secundis 
ut sapiens aptarit idonea rebus adversis optime sibi fidit ad 
casus dubios ut dux ille, qui in pace aptat idonea bello". 

Carminum genus dicendi si quaerimus, poctae lyrico non 
idem quod satirico licet; nam illam, quam in sermonibus haud 
raro reperimus, confundendi libertatem, frustra in carminibus 
quaeremus. Quamquam quibus contraxit poeta sententias, loci 
leguntur; sed nequamquam contractiones hae sermonis sunt 
communis ut illae poesis satiricae, sed orationcm decent poe- 
ticam; accedit, quod non reperiuntur nisi raro ct quod diligen- 
tius maiorequo cum cura scripsit poeta. Contracta antem 
constructio est 2, 14, 28; nam „heres mero tinget pavimen- 
tum superbo pontificum potiore cenis" dictum est pro „mero 
cenarum pontificum. Et 1, 1,23 lituo tubae permixtus sonitus 
multos iuvat pro litui sonitu permixtus. Et quod 2, 6, 14 
legimus „mihi angulus ridet ubi non Hymetto mella dccedunt 
viridique certat baca Venafro" brevitatem quidem orationis 
praebet sed, ut iam dixi", poeticam quae decet orationem; 
quamquam prosac orationis scriptori tali brevitate non licet uti. 

lam, cum inter omnes qui Horatii opera legerunt, eum 
maxime excellere forma, peritissimum esse artis collocandorum 
vocabulorum *) constet, quale in hoc genere inter carmina 
sermoncsque discrimcn sit, quaeramus Et hoc quidem certum 
fst, in carminibus vocabula summa cum artc posita esse; in 

♦) cfr. Peters, zur Wortstellung in den Oden des Horaz. 
Programm von Mftnster 1870. 

Bermonibus autem multo illam ponendorum vocabulorum esse 
minorem artem nemo negabit. Et in carminibus quantam 
adhibuerit in ordine vocabulorum curam, permultis demon- 
strari potest locis; quo ex numero illos primum afFeram, 
quibus vox gravissima ita posita est, ut finem sententiae 
versusque initium efficiat. Quem vocabulorum ordinem reperi- 
mus 4, 9, 25 „vixere fortes ante Agamemnona Multi*'; 4, 
9, 34 „obliviones"; 1, 1, 21 „spernit"; 1, 2, 49 „tollat"; 1, 

3, 12 „primus" 3, 5, 1.5 ^focdis"; 1, 7, 17; 26, 6; 31, 15; 
2, 9, 4; 14, 11; 3, 1, 37; 4, 11, 26 etc. Etiam in fine versus 
gravissima haud raro ponitur vox; quod reperimus 1, 17, 
13 „mea"; 1, 2, 1 „dirae"; 2, 6, 21 „beatae"; 2, 1, 23; 6, 
24; 7, 28; 3, 24, 32; ibid. 48; carm. saec. .^1; ibid. 66 etc. 
Kepetendo vocabula gravia fiunt 2, 17, 10 „ibimus, ibimus"; 

4, 4, 70 „occidit, occidit"; 3, 5, 21 „vidi, vidi"; 2, 13, 20; 
14, 1; 18, 37; 3, 3, 18; 1, 21; 4, 6, 29; 8, 11; 1, 3, 25 et 
27 „audax".; 37, 1 et 2; 2, 3, 17 et 19 etc. 

Chiasmus, qui dicitur, cum poetarum potissimum sit, 
apud Horatium multis legitur locis; cf. 1, 22, 1 „integer 
vistae scelerisque purus; 1, 28, 32 „debita iura vicesque 
superbae"; 1, 14, 17; 2, 3, 9; 6, 17; 7,4; 3,5,5; ibid.51; 
2, 10, 1 „album .... urgendo .... premendo .... litus 
iniquum"; 1, 34, 4; 3, 24, 24 etc. 

In carminibus igitur ex iis quos citavi locis satis videtur 
apparere collocandorum vocabulorum artem esse maximam. 
In sermones autem cum inquiramus, liberiorem quidem inter- 
dum reperimus verborum ordinem, sed artem illam carmi- 
num in collocandis vocabulis maximam desideramus partem. 
Liberius inusitatiusque autem posita sunt vocabula „et" ep. 
1, 5, 7; sat 1, 5, 49; 6, 70; „ac" sat 1, 6, 65; „atque" 
sat 1, 8, 34; „sed" ep. 2, 1, 89; „nam" sat 2, 3, 20; ibid. 
41; „enim" sat 2, 7, 105. Sed ne artem quidem poeta 
ubique respuit, quod cognoscimus ex sat 2, 3, 187 ubi 
vocabulo „cur" magna vis est data, quod positum est in 
fine versus; eandem reperimus collocationem sat 2, 7, 104; 
1, 4, 76; ep. 2, 3, 130. Contra in initio versus vox, cui 
vis est danda, posita est sat. 1, 10, 21; 1, 3, 108; 2, 2, 48. 

Repetendo vocabulis gravitas datur sat 1, 6, 45 et 46; ep, 
2, 3, 241 et 242. Chiasmus, quamquam rarus est, tamen 
uon prorsus omittitur; legitur enim sat 1, 2, 108; 4, 92; 5, 
14; 8, 33; 2, 6, 80; ibid. 81; ep. 2, 3, 1; 1, 16, 39 ubi 
subieeta et obiecta chiasmi efficiunt formam. Leguntur igitur 
quamquam rari, etiam in sermonibus loci, qui arte in collo- 
candis non carent vocabulis; sed tamcn dubitandum non est, 
quin in universura carmina hac re multo antecedant sermonibus. 
Restat, ut quo non minus quam ordine verborum carmina 
differunt a sermonibus, iam memorem discrimen, quod allite- 
ratione fit, quae vocatur. De qua re Savelsius commentatione, 
quae inscribitur „de alliterationis apud Horatium usu" *) 
uberius disputavit sed quae collegit non pertinent exempla 
nisi ad carmina, Et quibus alliteratio effici potest, diversa 
enumerat gencra; quo in numero illud nequaquam rarum, 
quo prima plurium vocabulorum litera alliteratio fit. Leguntur 
autem huius alliterationis generis exempla 1, 1, 12 „agros 
Attalicis"; 1, 34, 8 „egit equos"; 1, 15, 3 „obruit otio"; 

1, 1, 2 „dulce decus"; 1, 2, 50 „pater atquc princeps"; 3, 
6, 20 „patriam populunique"; 4, 2, 28 „more modoque"; 
ibid. 37 „maiu8 meliusve"; 1, 7, 4; 8, 4; 2, 1, 4; ibid. 20; 

2, 15; 9, 22; 3, 3, 6; 4, 5, 12; ibid. 24; 11, 36 eto. 
Omnes vocales omnesque fere consonantes hanc efficiunt 
alliterationem. Sed etiam postrcma vocabulorum syllaba 
fieri potcst; cuius reperimus allitcrationis cxenrpla 1, 2, 13 
„vidimus flavum Tiberim retortis Litore Etrusco violenter 
undis"; 2,46 „laetus intersis populo Quirini neve te nostm 
vitiis iniquum"; 1, 1, 18 „quassas indocili^ panperiem pati. 
Est qui nec veteri^ pocula Massici"; 2, 17, 21 „utcunque 
nostrum incredibili modo consensit astrwm. Te lovis impio" ; 
1, 12, 5 aut in umbrosis Hcliconis oris ant super Pindo 
gejidove in Haemo"; 3, 17, 16 „cwm famuUs operwtn solutis"; 

3, 12, 7; 4, 5, 5; 7, 25; 8, 13; 10, 2; 11, 5; 14, 44. 

Hisce duorum alliterationis generum — ut alja, quibus 
effici potest omittam — exemplis summa cum arte carmina 



*) Programm von Essen. 1837. 

rtiam alliteratione esse composita satis videtur demonstratum. 
Sermones cum respicimus non prorsus quidem carent illa 
dicendi elegantia, sed tamen multo eam reperimus rarius, 
Legitur autem sat 2, 8, 78 „stridere «ecreto diviso5 aure 
sasurros^*^ qui locus cumulatis literis „8** sive sigmatismo susur- 
rum iraitatur; idem dicendum de loco ep. 1, 1, 8; contra versus 
sat 2, 2, 39 „porrectum magno wagnum spectare catino", 
qui abundat literis „m", hac re et crebris spondeis catinum 
]>iscibu8 gravem depingit; ep. 2, 3, 260 eodem gravitas 
versuuni Ennii depingitur modo. Et his quidem locis allite- 
latio ita facta est, ut eaedem quam saepissime repetantur 
consonantes, qua in re non refert, prima an media an ultima 
vocabuli syllaba legantur. Sed etiam ita alliteratio fit, ut 
eadem vel eiusdem stirpis vocabula coniungantur; cuius rei 
cxempla legimus ep. 1, 18, 5 „vitio vitium"; ibid. 89 „tristes 
tristem"; sat 2, 2, 39; 3, 130; 1,. 1, 85; ep. 1, 19, 6; 2, 3, 
133. Primis plurium non eiusdem stirpis vocabulorum literis 
reperimus alliterationcm factam ep. 1, 2, 58 „invidia Siculi 
non invcnere tyranni, Maius tormentum"; sat 1, 2, 37; 2, 
4, 63. Omittitur igitur — quod ex iis quae attuli exemplis 
satis videtur apparere — ne in sermonibus quidem prorsus 
alliteratio ; sed quin — quod respondet formae poesis satiri- 
cae pedestri — multo rarius reperiatur, quam in carminibus, 
non est dubitandum. 

Ex omitibus his, quae in universum de carminum ser- 
monumque genere dicendi protuli, sequitur, ut nequaquam 
idem sit sed multum intersit inter orationem poeticam car- 
minum et sermonum pcdestrem. Restat, ut singula scquar, 
quibus ostendam, quantum genus dicendi poesis lyricae Ho- 
ratianae diiFerat a satirico; qua de causa iam transeo ad 
singulas oratienis partes. 

De substantivis. 

De substantivorum usu Horatiano ita disputandum vide- 
tur, ut primum de syntaxi casuum *) substantivi dicatur, fum 

^*) cf. Ebeling, de casuum usu Horatiano. 
Progr. V. Wernigerode. 1866. 

de singulis quibusdam, quae ad substantivorum usum pertinent, 
pauca addantur, denique de Qraecorum nominum propriorum 
agatur declinatione. 

Ac primum quidem casuum usu non tantopere ct^rmina 
differunt a sermonibus, quam quod ante disserui, universo 
genere dicendi. Sunt enim in carminibus constructiones, quae 
ne in sermonibus quidem omittuntur neque deesse videntur 
structurae, quae in utroque poesis genere nobis occurrunt. 

Nominativo saepissime Horatium usum esse reperimus 
coniuncto infinitivo et activo et passivo; sed cum carmina 
et sermones multa eius constructionis exempla praebeant, 
vix hac re discrimen videtur fieri posse. Exempla autem 
leguntur carm. 3, 27, 73 „uxor invicti lovis esse nescis"; 
1, 2, 50 „hic ames dici pater atque princeps**; 1, 2, 4.5 
„patiens vocari Caesaris ultor"; ep. 1, 7, 22 „vir bonus et 
sapiens dignis ait esse paratus"; 1, 5, 15 „patiar vel incon- 
sultus haberi"; 1, 16, 32 „vir prudens dici delector"; et 
multis aliis locis. Inusitatior autem nominiativus et, quan- 
tum equidem scio, non usurpatus nisi in sermonibus, legitur, 
coniunctus verbo fallendi, ep. 1, 17, 10 „natus morien^que 
fefellit"; quo loco „fallere" idem significat atque „latero"; 
quam significationem quamquam nominativus omittitur, etiam 
reperimus ep. 1, 16, 61;' 18, 103. — Nominativo pro Vocativo 
poeta duobus locis videtur usus esse certo et sine dubio: 
ep. 2, 3, 292 „vos, o Pompilius sanguis**, ibid. 301 „o ego 
laevus"; cuius usus reliqua quae traduntur exempla ut carm. 
1, 2, 43 ,,filius Maiae"; sat 2, 4, 5 „sed des veniam bonus, 
oro" aliter explicari possunt. — Nominativi absoluti unum 
exemplum legitur sat 1, 2, 101 „altera, nil obstat"; explicari 
autem potest ellipsi, nam addendum: quominus ex omni 
parte cerni possit". 

De accusativo haud multa hoc loco dicenda videntur, 
cum in illis constructionibus, quibus legitur, plerumque 
accusativum reperiamus pendcntem a verbo; qua de causa 
ad verba mihi pertinere videntur. — Nequaquam rarus ille 
accusativus est, qui pendet a participio ut „amictus humeros" 
carm. 1, 2, 31 ; „coronatus capillos" 2, 7; 7; „fractus membra" 

Bat. 1, 1, 5; „vincti comas^^ ep. 2, 1, 110. Cnius construc- 
tionis, ex mutationis structurae activae in passiyam quae 
explicanda est, cum permulta legantur et in carminibus et 
in sermonibus exempla, discrimen non faciunt. Multo inusi- 
tatior autem structura accusativi Graeci qui dicitur cum ab 
adiectivo pendet accusativus; cuius rei quantum equidem 
memini exempla non sunt nisi in carminibus, 3, 10, 18 „mitior 
animum" 1, 21, 11 „insignem humerum" qui locus tamen 
etiam aliter explicari potest. — Denique acusativus sub- 
stantivi — saepius autem adiectivi — reperitur in constructio- ' 
nibus, quae non leguntur nisi in sermonibus ct omisso quidem 
verbo finito, ep. 1, 5, 12 „quo mihi fortunam, si non conce- 
ditur uti?" sat 2, 7, 116 „unde mihi lapidem? unde sagittas"? 

De dativo qui a verbo vel adiectivo pendet cum postea 
disserturus sim, restat, ut illum memorem, qui a substantivis 
pendet. Et prosae orationis scriptores hoc dativo, coniuncto 
participio in „dus" exeunte pendenteque a substantivo non 
utuntur, nisi in certis loquendi formulis, ut „decemviri legibus 
scribendis". Quam structuram Horatius aliquoties exhibuit; 
in carminibus nisi fallor, semel: 4, 11, 3 „apium nectendis 
coronis"; in sermonibus ter: ep. 1,2,44 „uxor pueris crean- 
dis" 1, 10, 13 „area domo ponendae"; 2, 1, 242 „iudicium 
subtile videndis artibus". — Dativus substantivi per attrac- 
tionem positus legitur sat 1, 6, 25 „quo tibi, Tilli, . . . fieri 
tribuno"? Quem dativum, prosa oratione non coniunctum 
nisi verbo „licet", Horatius etiam aliis subicit verbis, quam- 
quam in solis sermonibus; non autem substantivo efficitur 
nisi hoc uno loco, sed adiectivis. 

De genetivo pauca dicenda. Rariorem genetivum, quem 
qualitatis vocant grammatici, lcgimus carm. 1, 36, 13 „multi 
Damalis meri"; 3, 9, 7 multi Lydia nominis"; sat 1, 9, 44 
Maecenas paucorum hominum et mentis bene sanae"; 2, 8, 
84 „Nasidiene, redis mutatae frontis"; quibus omnibus locis 
genetivi nominibus appositi sunt propriis. Quae constructio 
satis frequens est apud poetas; sed inusitatius et, nisi fallor, 
uno apud Horatium loco, idem genetivus appellativo subiun- 
^tur nomini sat 1, 1, 33 „magni formica laboris". — Attractio, 

qua casuB nominis in secundariam translati enuntiationem 
refertur ad pronomen, etiam genetivo est; exempla auteni 
quaerenti non occurrerunt nisi ex sermonibus: sat 1, 4, 2 
y^atque alii quorum comoedia prisca virorum est'^; 2, 2, 59 
^^ac nisi mutatum parcit defundere vinum et cuius odorem 
olei nequeas perferre". 

Restat, ut de ablativo pauca addam. Ac primum quidem 
ablativi , quem dicimus comparationis , mirum exemplum 
reperimus sat 1, 6, 110 „hoc ego commodius, quam tu, 
praeclare senator, millibus atque aliis vivo"; quae liberrima 
structura, cum vocabulum „quam^ et ablativus eodem pen- 
deant a comparativo hoc uno apud Horatium legitur loco. 
Ablativi pro vocabulo „quam" sequente accusativo usus 
nequaquam rarus ; reperitur tamen magis in sermonibus quani 
in carminibus neque a prosa oratione prorsus abhorret; cf. 
carm. saec. 11 „possis nil urbe Roma visere maius^; ep. 1, 
2, 58 ,,invidia non invenere tyranni maius tormentum"; ep. 
1, 10, 14 ,,novistine locum potiorem rure beato"? Quibus 
omnibus locis adiectivum casu usurpatur quarto; sed etiam 
liberius ab alio adiectivi casu pendet ablativus ut ep. 1, 10, 
11 ,,pane egeo iam mellitis potiore placentis"; ibid. 39 „sic qui 
potiore metallis libertate caret**. — Ablativo loco, ubi iv 
xaiQ(^ significat, poeta utitur in carminibus adiecta prae- 
positione: 4, 12, 28 „dulce est desipere in loco"; in sermonibus 
praepositione omissa: ep. 1, 7, 57 ^et properare loco et 
cessare^. — XJnum ut videtur, attractionis exemplum legitur 
sat 1, 6, 15 „iudice quo nosti, populo^. 

Transeo ad explicanda singula quaedam, quae mihi 
aliquid valere visa sunt ad quaestionem solvendam. 

Ac primum quidem memoro substantivorum usum pro 
adiectivis, cuius rei exempla tamen plura in carminibus 
esse videntur, quam in semionibus; carm. 1, 1, 1 „Maecenas, 
atavis edite regibus"; 3, 17, 9 „princep8 late tyrannus (simi- 
liter Vergilius Aen. 1,21 „populus late rex"); ep. 2, 2, 119 
„genitor usus^. Contra sermones potissimum exhibent nomina 
abstracta pro concretis; cf. sat 2, 7, 118, quo loco „opera" 
legitur pro „operarius*' ; ep. 2, 3, 184 ubi „facundia" reperi- 

mus pro ^facundus"; similiter ep, 1, 7, 79 et sat 2, 2, 107 
^risus^ dictum est pro „ridendi materia^; ep. 1, 6, 63. 

Maximus apud Horatium numerus est substantivorum 
in ^or^ quae exeunt virosque significant. Quorum usu mag- 
nopere sermones difFerunt a carminibus ; nam numerum illorum 
substantivorum triplo fere maiorem esse in illis apparet ex 
enumeratione omnium quae in sermonibus et in carminibus 
leguntur. Sermonum enim haec sunt:^ „actor ep. 2, 1,. 204; 
adiutor sat 1, 9, 46; amator sat 1, 2, 55; assentator ep. 2, 
3, 420; auctor 1, 4, 80; auditor ep. 1, 9, 39; cantor sat 1, 
3, 129; captator 2, 5, 57; castigator ep. 2, 3, 174; censor 
sat 1, 6, 20; cessator sat 2, 7, 100; coactor sat 1, 6, 86; 
cognitor sat 2, 5, 38; derisor sat 2, 6, 54; dilator ep. 2, 3, 
172; designator ep. 1, 7, 6; dissimulator ep, 1, 9, 9; doctor 
sat 1, 6, 82; domitor ep. 1, 2, 19; emptor sat 2, 5, 109; 
fartor sat 2, 3, 229; fautor sat 1, 10, 2; genitor ep. 2, 2, 
119; gladiator sat 2, 3, 85; ianitor sat 2, 7, 45; imitator 
ep. 1, 19, 19; insidiator sat 2, 5, 25; inventor sat 1, 10, 48; 
laudator ep. 2, 3, 173; lector sat 1, 10, 74; lictor ep. 1, 7, 
6; mercator sat 1, 1, 6; mirator sat 1, 2, 36; modulator sat 
1, 3, 130; monitor ep. 1, 20, 14; pastor sat 1, 5,* 63; per- 
contator ep. 1, 18, 69; pictor ep. 2, 3, 1; piscator sat 2, 3, 
227; plausor ep. 2, 2, 130; possessor ep. 1, 2, 49; promissor 
ep. 2, 3, 138; potor sat 2, 4, 59; praetor sat 2, 3, 181; 
provisor ep. 2, 3, 164; quaestor sat 1, 6, 131; rector ep. 1, 
16, 74; recitator ep. 2, 3, 474; redemptor ep. 2, 2, 72; rhetor 
sat 1, 10, 12; repertor ep. 2, 3, 278; rixator ep. 1, 18, 15; 
risor ep. 2, 3, 225; scortator sat 2, 5, 75; scriptor ep. 2, 
1, 36; senator sat 1, 6, 77; sessor ep. 2, 2, 130; spectator 
ep. 2, 1, 178; sponsor sat 2, 6, 23; stipator sat 1, 3, 138; 
sutor sat 1, 3, 125; textor ep. 1, 19, 13; tonsor sat. 1, 7, 
3; venator sat 1, 2, 105; viator sat 1, 5, 16; victor ep. 1, 
10, 37; vindemiator sat 1, 7, 30; ultor ep. 1, 19, 39". In 
carminibus reperiuntur: „amator 3, 18, 1; arator 1, 4, 3; 
auctor 1, 2, 36; cultor 1, 34, 1; doctor 4, 6, 25; emptor 3, 
6, 32; fossor 3, 18, 15; genitor 1, 28, 7; iaculator 3, 4, 56; 
ianitor 3, 11, 16; lictor 2, 16, 10; mensor 1, 28, 2; mercator 

i, 1, 16; pastor 1, 15, 1; petitor 3, 1, 11; potor 2, 20, ^O; 
proditor 1, 9, 21; raptor 3, 20, 4; redemptor 3, 1, 35;,temp- 
tator 3, 4, 71; tortor 3, 5, 50; venator 1, 1, 26; viator 3, 
4, 32; victor 1, 6, 2; ultor 1, 2, 44". Imprimis in sermoni- 
bus illa de arte poetica epistola talibus abundat substantivis, 
quorum continet non minorem, quam omnes carminum libri 
numerum, cum haec ei sint: „actor, assentator, auctor audi- 
tor, cantor, castigator, censor, conditor, cultor, derisor, 
dilator, emptor, imitator, laudator, lector, raercator, monitor, 
pictor, plausor, promissor, provisor, recitator,* repertor, risor, 
scriptor, spectator, tonsor, victor"; quo in numero nonnulla 
sunt arta^ apud Horatium ksyof^eva ut „dilator, promissor, 
provisor, risor**. In epodis denique substantiva quac in „or" 
exeunt virosque significant haec leguntur: ^fenerator 2, 67; 
institor 17, 20; messor 3, 4; tutor 2, 22; victor 10, 12*'. 

In usum substantivorum casuumque formarum inquirentes 
obsoletarum reperimus „duellum" ter usurpatum in carmini- 
bus (3, 14, 18; 3, 5, 38; 4, 15, 7), ter in sermonibus (ep. 

1, 2, 7; 2, 1, 254; 2, 2, 98). Vocabulum «Diespiter" in 
carminibus solis legitur et quidem 1, 34, 5; 3, 2, 29. Ge- 
netivum „fide" legimus carm, 3, 7, 4; dativum sat 1, 3, 95. 
„Domo" denique dativus est ep. 1, 10, 13. — Contractae 
substantivorum et, quas simul addam, adiectivorum formae in 
carminibus sunt: ^puertia 1, 36, 8; lamna 2, 2, 2"; in sermoni- 
bus: ^lamna ep. 1, 15, 36; caldior sat 1,3,53; soldo sat 1, 

2, 113; soldum sat 2, 5, 65; valdius ep. 1, 9, 6**. — Genetivus 
pluralis secundae declinationis in „um" qui cadit unius videtur 
esse vocabuli „deus" et semel quidem in carminibus (4, 5, 
32), bis in sermonibus (sat 2, 2, 104; 6, 65). — Substan- 
tivum „cupido" semper generis est masculini apud Horatium ; 
neque minus pro usitato generis neutrius substantivo „cavum** 
posuit sat 2, 6, 116 et ep. 1, 7, 33 generis masculini voca- 
bulum ^cavus", Et carm* 4, 4, 32 legimus „columba", 3, 
4, 12 ^palumbes", ep. 1, 10, 5 ^columbus". 

Illorum substantivorum quintae declinationis, quae etiam 
alia flectuntur declinatione , Horatius promiscue utraquae 
forma- utitur , ut ^nequities** et ^nequitia" ; sed quamquam 

^=1 

formae in ^es" quae exeunt orationem magis decent poeticam, 
tamen in sermonibus pro rata parte numerus substantivorum, 
quae in „^8* cadunt maior est quam in carminibus. Re- 
periuntur enim in illis: ^moUities" sat 2. 2, 87; „materies" 
ep. 2, 3, 131; „nequities" sat 2, 2, 131; „pauperies" sat 2, 
5, 9; ep. 1, 1, 45; aliis locis; carminum sunt: nmateries* 3, 
24, 49 ; ^pauperies" saepe. Accedunt autem et in sermonibus 
formae prima vel alia flexae declinatione ut ^barbaria* ep. 
1, 2, 7; flluxuria" sat 2, 3, 79; ibid. 224; et in carminibus: 
^nequitia" 3, 4, 78; 15, 2; „paupertas" multis locis. — 
Aliorum substantivorum ex numero, quae in carminibus alia, 
atque in sermonibus flectuntur declinatione, memoranda haec: 
in carminibus „servitus" (2, 8, 18), in sermonibus „servitium" 
(sat 2, 5, 99); in carminibus et epodis „oblivio" (4, 9, 34; 
epd. 5, 70), in sermonibus „oblivium^ (sat 2,6, 62); in 
carminibus „senecta" (2, 6, 6); in sermonibus (excepto loco 
ep. 2, 2, 211) sed etiam in carminibus et epodis ^senectus** 
(2, 16; 30; epd. 8, 4; sat 2, 2, 88); in carminibus et epodis 
„iuventas" (2, 11, 6; epd. 17, 22); in sermonibus quamquam 
etiam in carminibus ^iuventus** (sat. 2, 2, 52; carm. 1, 2, 24). 
Restat, ut de Graecis nominibus propriis disseram, quo- 
modo Horatius flexerit. Qua in re illud statuendum est, 
poetam in carminibus nomina propria illa Graeco more flectere, 
in sermonibus epodisque Latinam adhibere declinationem. 
Ac primum quidem nominia prima quae flectuhtur declinatione, 
exeunt in „e" vel „a", in ^as", in „es". Quo ex numero 
nomina propria in „a" vel „e" quae cadunt, prosa oratione 
omnia ferc exeunt in „a" ut „Helena", „Penelopa" ; quem 
usum Horatius in sermonibus secutus scripsit „Thraca" ep. 
1, 3, 3; „Helenam" sat 1, 3, 107; Jlionam" sat 2, 3, 61; 
in carminibus eum Graecos protulisse casus reperimus legentes: 
„Thrace" 2, 16, 5; „Penelopen" 1, 17, 20; ^Circen** 1, 17, 
20 (cuius vocabuli ablativus „Circa" legitur epd. 17, 17); 
„Helenen" 1, 15, 2; „Creten" 3, 27, 34. Genetivi horum 
nominum in „es" exeuntes in carminibus leguntur quidem 
sed rarissime, ut 1, 19, 2 ^Semeles"; sermonum sunt genetivi 
^Hagnae" sat 1, 3, 40; ^Circae** ep. 1, 2, 23. — Nomina 

propria in ^as" quae exeunt, rariora sunt accusativumque 
exhibent qui terminatur in „an" ut ^Lycidan** carm. 1, 4, 
19. — Vocabulorum in «es" exeuntium accusativus saepissime 
-cadit in „en*5 quem accusativum primum exhibent omnia 
patronymica in ^des** quae terminantur et in carminibus et 
in sermonibus: ^Laertiaden** carm. 1, 15, 21; „Alciden" 1, 
12, 25; Peliden ep. 1, 2, 12; ^Atriden** ibid.; tum nonnullis 
aliis nominibus eundem poeta dedit accusativum ut ^Anchises" 
carm. 4, 15. 31; „Thyestes" 1, 16, 17, Vocativi horum in 
„e8" cadentium nominum, quae omnia Graeci prima flectunt 
doclinatione, exemplum, Latine flexum, legitur sat 2, 3, 187 
^Atrida". 

Secundae. declinationis nomina propria Graeca, quae 
prosa oratione in ^us" exeunt, apud Horatium fere omnia 
in „os" cadunt. Et satis frequens hic in „os" qui exit 
nominativus in sermonibus est; reperitur ut exemplo utar, 
quater una ep. 1, 11: „Chios" let21; ^Lesbos" 1; „Samos" 
2 et 21 ; „Rhodos" Ib et 21. In carminibus nominativus in 
„os" qui cadit quater videtur esse: 2, 14, 18 „Cocytos" ; 4, 
9, 18 ^llios" ; 2, 14, 8; 1, 1, 34 „Tityo8*'. Eo maior numerus 
accusativorum in „on" exeuntium in his legitur: „Rhodon" 1, 
7, 1 ; „Delon" 1, 21, 10; „Cypron" 1, 30, 2; „Cnidon" 3, 28, 18; 
„Troilon" 2, 9, 16; ^llion** 3, 3, 18. — Nomina, quorum 
nominativus „eus" est Latine flectuntur, excepto accusativo 
qui non videtur nisi Graecus esse neque legi nisi in carmini- 
bus: „Promethea" 2, 18, 35; „Pelea" 3, 7, 17; „Orphea" 
1, 12, 7; vocativus semper terminatur in „eu" ut „Pentheu" 
ep. 1, 16, 73; „Peleu" ep. 2, 3, 104; „Phoceu" carni. 2, 4, 
2; „Ba88areu" 1, 18, 11. — Horatii potissimum quamquam 
etiam apud alios reperitur auctores, est genetivus ille nomi- 
num „Ulixes*', „AchilIes", „Alyattes", qui exit in „ei^, ita 
ut illa nomina, quamquam tertia flectuntur declinatione, talem 
exhibeant genetivum quasi nominativus exiret in «eus**. 
Reperitur autem «Ulixei* carm. 1, 6, 7; epd. 16, 12; 17, 
16; ep. 1, 6, 63; 7, 40; „Achillei" carm. 1, 15, 34; epd. 17, 
14; „Alyattei" carm. 3, 16, 41. 

Nominum propriorum tertiae declinationis in caruLmvVsv»». 

saepissime est accusativus qui exit in „a": „Iapyga" 1, 3, 
4; ^Acheronta" 1, 3, 36; ^Nestora* 1, 15, 22; ^Agamemnona" 
4, 9, 25; in sermonibus et epodis reperiuntur accusativi „a" 
et „em" : ^Hectora" sat 1, 7, 12; „Hectorem" epd. 17, 12, 
Neque rarus accusativus in „in" qui terminatur nominum in 
„is** exeuntium: „Sybarin" carm. 1, 8, 2; „Damalin" 1, 36, 
17; „Eupolin" sat. 2, 3, 12; „Charybdin" ep. 2, 3, 145.— 
Nominibus tertiae declinationis, quorum nominativus in ^es** 
terminatur et quae primae apud Graecos sunt declinationis, 
non rarius accusativus est in „en" qui exit, quam illis prima 
quae flectuntur declinatione: „Merionen" 1,6, 15; ^Geryonen'' 
2, 14, 8; „Phraaten" 2, 2, 17; „Niphaten« 2, 9, 20; quae 
autem etiam Graeci tertia flectunt declinatione, illis plerumque 
accusativus est Latinus: „Achillem" sat 1, 7, 12; carm. 2, 
4, 4; 16, 29; ep. 2, 3, 120; ^Herculem** carm. 4, 4, 62. — 
De reliquiis nominum tertiae declinationis propriorum casibus 
nihil videtur dicendum, cum aut non legantur, aut inusitati 
nihil habeant. 

Ceterum, quam supra scripsi, lex in universum quidem 
observata est; sed tamen negari non potest, interdum eam 
esse neglectam. Nam legimus in sermonibus: „Ithace" ep. 
], 7, 41; „Atride" ep. 1, 7, 43; «Penelope" sat 2, 5, 81; 
in carminibus: „Cyprum" 1, 19, 10; 3, 26, 9; „Helenae" 
1, 3, 2; 4, 9, 16. Sed tamen in universum lex illa, quam 
Bentleyus primum reperit et constituit, observata est et ac- 
curatius quidem in carminibus, quam in sermonibus. 

De adiectivis, a nominibus propriis derivatis addendum, 
Horatium nomine interdum uti pro adiectivo; quod reperi 
ep. 1 , 12, 20, ubi „Stertinium" legitur pro „Stertinianum" ; 
similiter carm. 3, 7, 21 „Icaris* pro „Icariis" videtur usurpatum. 

De adiectivis. 

Omnis de adiectivorum usu Horatiano quaestio ita insti- 
tuenda videtur, ut dicatur de adiectivis primum quomodo 
cum nominibus, tum quomodo cum v6rbis coniungantur ; 

denique singula quaedam memoranda sunt, quae ad adiectiya 
pertinent. 

lam cum de substantivorum agerem usu apud Horatium 
dixi locos legi, quibus ab adiectivo substantivi pendet accusa- 
tivus, qua constructione Qraecus, qui dicitur, accusativus 
efficitur. Usitatiores sunt structurae, quibus pro substantivi 
accusativo adiectivi accusativus neutro genere positi, exhibetur; 
nam cum substantivi ab adiectivo qui pendet accusativum 
non repererim nisi in carminibus, adiectivi contra etiam in 
sermonibus legimus; cf. carm. 4, 2, 60 ^caetera fulvus" ; 
ep. 1, 10, 3 „at caetera paene gemelli"; ibid. 50 ^caetera 
laetus". 

Saepius,quam substantivi, adiectivi reperimus accusativum 
in sententiis, quibus verbum finitum omittitur; cuius rei 
exempla tamen in solis leguntur sermonibus; sat 2, 5, 102 
„unde mihi tam fortem tamque fidelem?**; sat. 1, 6, 82 
„quid multa?"; 1, 5, 65 „multum Cicirrus ad haec*. 

Haud raro apud Horatium neutrius generis adiecti- 
vum maxime plurali positum numero, cum substantivi 
genetivo ita iungitur, ut substantivi- quodammodo fungatur 
munere. Hanc structuram ab Horatio modice esse admissam 
videmus legentes carm. 2, 1, 23 „cuncta terrarum" ; 4, 4, 
76 „acuta belli"; 4. 12, 20 „amara curarum". In sermonibus 
excepto uno loco sat 2, 2, 125 „seria frontis" genetivus 
admissus non est nisi „rerum": ep. 1, 17, 21 „vilia rerum"; 
2, 3, 49 ^abdita rerum" ; casus obliquus adiectivi est locis 
sat 2, 2, 25 ^corruptus vanis rerum" ; 2, 8, 83 „ridetur fictis 
rerum". 

lam quomodo illorum adiectivorum usu, a quibus certus 
pendere solet casus, carmina a sermonibus differant, paucis 
disseram. Ac primum quidem id dicendum, multo, ut omnes 
poetas, ita Horatium maiorem talium adiectivorum praebere 
numerum quam prosae orationis scriptores. Q.uorum tamen 
usu discrimen vix videtur fieri; neque alia, mea quidem 
sententia, re quodammodo a sermonibus difFerunt carmina, 
nisi quod quae sermonibus exhibentur, adiectiva numero illa 
carminum superare videntur propiusque accedunt ad orationem 

pedestrem. Quod ut demoiistrero, pauca liceat afferre quae, 
inusitatius maximam partem, cum genetivo et dativo (nam 
de iis, a quibus ablativus pendet, nihil videtur dicendum) 
coniunguntur. Genetivus enim subicitur adiectivis: ^inanis, 
benignus, bibulus, fecundus, liber, parcus, prodigus, prosper, 
satur; consultus, divinus, docilis, incautus, indoctus, sagax, 
prudens, sollers, tenax; abstemius, timidus, securus*; dativus 
additur vocabulis: „absonu8, acclinis''. Quo ex numero in 
solis carminibus sunt: ^inanis (3, 11, 26), fecundus (3, 6, 
17), prosper (4, 6, 38); consultus (1, 34, 2), prudens (4, 9, 
35), tenax (3, 3, 1); non sunt nisi sermonum: „benignu8 
(sat 2, 3, 3), bibulus (ep. 1, 14, 34), liber (ep. 2, 3, 212), 
parcus (sat 2, 2, 62), satur (ep 1, 7, 35); indoctus (cp. 2, 3, 380), 
incautus (sat 1, 1, 35), sagax (ep. 2, 3, 218) sollers (ep. 2, 
3, 407); abstemius (ep. 1, 12, 7), timidus (ep. 2, 3, 28), 
securus (ep. 2, 2, 17); absonus (ep. 2, 3, 112), acclinis (sat 
2, 2, 6)''; reliqua in utroque poesis genere reperiuntur. Et 
epodi hac in re ad carmina accedunt, cum ne uni quidem 
de omnibus, quae enumeravi, adiectivis genetivus vel dativus 
subiciatur in illis neqi^e alia lcgi videantur adiectiva nisi 
quae carminum sunt. 

Adiectivorum j,dives, pauper, purus, vacuus", quibus 
modo genetivus, modo ablativus subicitur, usu ita carmina a 
sermonibus differunt, ut in carminibus cum adiectivis „dives, 
pauper, purus* coniungatur genetivus, in sermonibus cum voca- 
bulis „dives pauper'' genetivus et ablativus, cum particula 
„purus** ablativus; vocabulum „vacuus" in carminibus con- 
iunctum reperimus ablativo, in sermonibus genetivo. Quod 
apparet ex hisce locis: carm. 4, 8, 5 neque tu pessima munerum 
ferres divite me scilicet artium"; sat 1, 2, 74„dive8 opis natura 
suae"; ep. 2, 3, 421 „dives agris, dives nummis"; carm. 3, 30, 
11 ^pauper Daunus aquae"; sat 1, 1, 79 „pauperrimus horum 
bonorum"; sat 1, 6, 71 „macro pauper agello"; carm. 1, 21, 1 
„sceleri8 purus"; sat 2, 3, 213 „purum vitio cor"; carm. 4, 15, 
8 „vacuum duellis lanum"; sat 2, 2, 109 ^operum vacuo^» 

Vocabulum j^medius" inusitatius construitur cum genetivo 
carm. 2, 19, 28 „medius pacis et belli^; idem dicendum de 

adiectivo ^lassus" carm, 2, 6> 8 „lassus maris, viarum, 
militiae", 

Genetivus pi^orsus poeticus, et ab optimorum genere dicendi 
scriptorum qui abhorret, legitur sat 1, 9 11 „o te Bolane, cere- 
bri felicem!"; 1, 10, 21 „o seri studiorum"; 2, 3, 65 ^integer 
est mentis"; ibid, 220 „integer est animi"; in carminibus, 
excepto vocabulo „integer'^ (1, 22, 1 „integer vitae") adiectivum 
j,notus'' ita construitur: ^notus in fratres animi paterni "2, 2, 6. 

Disserendum iam est, quomodo adiectiva cum verbis 
coniungantur; qua in re duo memorando sunt: adverbialis 
adiectivorum usus; infinitivus ab adiectivis qui pendet. Et 
adverbialis adiectivorum usus constructio illa usitatissima est, 
qualem Qraeci saepissime exhibent poetae dicentes ^i]dv 
yelav, cpd^ovsQc: ^Xeneiv^ alia. Neque minus Horatius adiec- 
tivorum accusativum neutro positorum genere cum verbis 
coniungit et activis et intransitivis. Cuius tamen structurae 
exempla cum carminum, tum imprimis sermonum esse videntur 
neque carminum nisi numeri singularis sunt adiectiva. Exem- 
pla autem, quibus verbis activis accusativus neutrius generis 
adiectivi additus est, leguntur in carminibus 1, 22, 24 ^dulce 
loquentem"; 1, 2, 7 „Iliae nimium quercnti"; 3, 3, 17 ^gratum 
elocuta luno"; in sermonibus: sat 1, 3, 26 „cernis acutum"; 
1, 5, 62 „permulta iocatus"; ep. 2, 2, 9 „canit indoctum"; 
sat 2, 6, 27 „certum locuto"; ep. 1, 7, 24 „dulce loqui". 
Sed etiam liberus verbis neutris vel intransitivis accusa- 
tivus subicitur; quod apparet ex carminum locis 2, 12, 
14 „lucidum fulgcntes oculi"; 2, 19, 6 „turbidum laetatur"; 
3, 27, 67 „perfidum ridens Venus"; ex sermonibus afferri 
possunt loci sat 2, 4, 18 „malum responset"; 1, 4, 76 „8uave 
resonat"; 1, 4, 44 „os magna sonaturum; 1, 6, 43 „magna 
sonabit; 2, 5, 100 „certum vigilans" ep. 2, 1, 166 „tragicum 
spirat"; 1, 7, 27 „ridere decorum"; 1, 1, 101 „insanire 
sollemnia". Adiectivum plurali positumj numero quinquies 
legitur et excepto uno loco epd. 5, 74 ;^„multa flere") in 
solis sermonibus illis, quos citavi, locis sat 1, 5, 62; 4, 44; 
6, 43; ep, 1, 1, 101. — Omnia, quao protuli, exempla 
adiectivi neutrius generis accusativum exhibent; sed etiam 

masculmi vel feminini generis adiectivorum nominativus ad- 
verbialiter usurpatur; quod cognoscitur ex locis hisce: carm. 
4, 13, 4 „bibis impudens"; sat 1, 1, 38 ^sapiens utitur"; 

2, 5, 29 „audax in ius vocet. 

Latior videtur, de quo disserui, in sermonibus adverbialis 
adiectivorum usus, quam in carminibus; alterius autem, quam 
supra nominavi, constructionis, qua infinitivus ab adiectivis 
pendet, exemplorum carminum maior videtur esse numerus. 
Nam in carminibus, quorum haec structura est, adiectiva 
iraprimis haec sunt: „atrox" (1, 15, 27 „atrox reperire'') » 
„audax" (1, 3, 25 „audax perpeti"); „callidu8" (1, 10, 7 
„callidu8 condere"), „blandu8" (1, 10, 12 „blandus ducere*'); 
,.catus" (3, 12, 10 „catus iaculari"); „celer" (1, 15, 16 „celer 
sequi"); „doctu8" (carm. saec. 75 „doctus dicere"); ^dolosus" 
(1, 35, 28 „dolosus ferre"); „efficax (4, 12, 20 „efficax eluere"); 
„fortis" (3, 3, 5 „fortior spernere"); „impiger" (4, 14, 12 
„impiger vexare"); ^impotens" (1, 37, 10 „impotens sperare"); 
„largus" (4, 12, 19 „largu8 donare"); ^lenis" (carm. saec. 
13 „lenis aperire"); „nesciu8" (1, 6, 6 „nescius dicere"); 
„nobili8" (1, 12, 26 „nobilis superare"); „pertinax" (3, 29, 
50 „pertinax ludere"); „8egnis" (3, 21,22 l^segnes solvere"); 
jysollers" (4, 8, 8 „sollers ponere"); „tiniidu8" (3, 19, 2 
„timidu8 mori"); ^valens" (3, 25, 15 „valens vertere"). In 
sermonibus reperiuntur: „cautu8" (sat 1, 6, 51 „cautum ad- 
sumere"); „celer" (ep. 1, 20, 25 „celer irasci"); „doctus" (sat 
1, 10, 19 „doctu8 cantare"); „durus" (sat 1, 4, 8 „durus 
componere"); ^fortis" (sat 2, 7, 86 „fortis responsare") ; 
„idoneu8" (ep* 1, 16, 12 „idoneus dare"); „indignus" (ep, 1, 

3, 35 „indigni rumpere"); „piger" (sat 1, 4, 12 „piger ferre"); 
„ridiculus" (sat 2, 8, 24 „ridiculu8 absorbere"); „saevus" (ep, 
1, 15, 34 „8aevus fingere"); „pernix" (ep. 2, 3, 165 „pernix 
relinquere"); — ^prudens" (epd. 17, 47 „pruden8 dissipare"); 
„paratus" (epd. 1, 3 „paratus subire"; 17, 38 „paratu8 
expiare"). Omnibus his adiectivis adiunctus est infinitivus 
generis activi vel deponentis; multo autem rariores loci 
sunt, quibus adiectivum reperitur, cui infinitivus generis 
passivi subiectus est. Umim adiectivum „dignus" plerumque 

cura generis passivi infinitivo coniungitur et semper quidem 
in carminibus (3, 21, 6) sexies autem in sermonibus; sat 1, 
3, 24; 4, 3; ibid. 25; 10, 72; ep. 2, 3, 183; ibid. 283. 
Accedit, quod in carminibus legimus „lubricus aspici" 1, 19, 
8, et in sermonibus „metuens audiri" ep. 1, 16, 60. 

Restat, ut de singulis quibusdam dicam, quae ad adiec- 
tiva pertinent. Qua in re primum memorandus cst usus 
adiectivorum verbalium et donominativoruni in ^ilis" vel 
„bilis" quae terminantur. Quorum adiectivorum usu sermones 
difFerunt a carminibus; nam duplo maior numerus eorum in 
illis est. Leguntur enim in carminibus: ^amabilis" 3, 4, 5 
^dissociabilis" 1, 3, 22; „docilis" 3, 11, 1; domabilis 4, 14 
41; „exilis" 1, 4. 17; „facilis" 1, 25, 5; „fertilis" 2, 6, 19 
„flebilis" 1, 24, 9; ^fragilis" 1, 3, 10; ^gracilis" 1, 5, 1 
„habilis" 3, 19, 24; „horribilis" 1, 29, 4; „incredibilis 2 
17, 21; „indooilis" 1, 1, 18; „immiserabilis" 3, 5, 17; illacri 
mabilis" 2, 14, 6; „innumerabilis" 3, 30, 4; ^inutilis" 1 
14, 13; „miserabilis" 1, 33, 2; ^missilis" 3, 6, 16; ,,stabilis' 
carm. saec. 26; „volubili8*' 4, 1, 40; ^utilis" 4, 9, 41. In 
sermonibus continentur: „agilis" ep. 1, 1, 16; „amabilis" ep. 
2, 2, 132; „credibilis" sat 1, 9, 52; „docilis" sat 2, 3, 34; 
„exilis" ep. 1, 6. 45; „exorabilis" ep. 2, 2, 179; „fabrilis" 
ep. 2, 1, 116; ^facilis" sat 2, 5, 76; „fertilis" sat 2, 4, 31; 
„fragilis" sat 1, 8, 39; „gracilis" sat 1, 5, 69; „horribilis" 
sat 1, 3, 119; „hostilis" ep. 1, 18, 62; „humilis"; ep. 2, 2, 
50; „inmersabilis" ep. 1, 2, 22; „ignobilis" ep. 2, 2, 128; 
„imitabilis" cp. 1, 19, 17; „intestabilis" sat 2, 3, 181; „in- 
excusabilis" ep. 1, 18, 58; ,.inexorabilis" ep. 2, 3, 2i; 
„irrevocabilis" ep. 1, 18, 71; „flebilis" ep. 2, 3, 123; 
^insanabilis" ep. 2, 3, 300; ^insolabilis" ep. 1, 14, 8; „inutilis'' 
sat 1, 8, 1; „mirabilis" ep. 1, 6, 23; ^mobilis" sat 2, 7, 82; 
„mutabilis'* ep. 2, 1, 101; „laudabilis" ep. 2, 3, 408; „nume- 
rabilis" ep. 2, 3, 206; „parabilis" sat 1, 2, 119; ^pcnsilis" 
sat 2, 2, 121; „placabilis" ep. 1, 20, 25; „pucrilis" sat 2, 3, 
250; „£ervilis" sat 1,8,32; „stabilisep. 2, 3, 256; „tolerabilis" 
ep, 2, 3, 368; „vendibilis" ep. 1, 17, 147; ^venerabilis" sat 
2, 5, 14; „volubilis" ep. 1, 2, 42; „utilis" ep. 1, 16, 14. 

Quamquam etiam carmina inusitatiora quaedam continent ut 
^dissociabilis, domabilis, illacrimabilis, inmiserabilis", tamen 
neque multa sunt neque, excepto vocabulo „illacrimabilis" 
leguntur nisi semel; in sermonibus autem quae sunt et multo 
illa superant numero neque magnam partem ut „insanabilis, 
inraersabilis, fabrilis, inexcusabilis, pensilis" saepe leguntur 
apud scriptores Latinos. Et iterum illa de arte poetica 
multa imprimis continentur talia adiectiva epistola ut „inexo- 
rabilis, flobilis, insanabilis, stabilis, tolerabilis". Ceterum 
quaedam adiectiva verbalia §ensu posita sunt activo; „disso- 
ciabilis" (carm. 1, 3,22); „flebilis** (carm. 2, 9, 9; ep., 2, 3, 
123); „volubilis" (carm. 4, 1, 10; ep. 1, 2, 43). Epodi hac 
in re ad sermones propius videntur accedere; leguntur enim 
in illis vocabula: „civilis" 16, 1; „exilis" 8, 10; „hostilis" 
5, 53; 9, 19; „indocilis" 16, 37; „inutilis'' 2, 13; „nobilis" 
9, 29; 13, 11; „8enilis" 3, 2; „8ervilis" 4, 19; „virilis" 10, 17. 

Denique de comparativi usu Horatiano pauca addenda 
sunt. Ac primum quidem dicendum, Horatium pro particula 
„quam" quae post comparativum poni solet, cum fit compa- 
ratio, interdum scripsissc particulam „ac" vel „atque" Et 
in carminibus quidem hacc constructio non legitur; in epodis 
bis et ex sermonibus in satiris octies poetam eam admisisse 
demonstrant loci: epd. 12, 14 „Inachia minus langues, ac 
me"; 15, 5; sat 1, 1,46 ,,tuus venter plus capiet, ac meus"; 
1, 2, 22; 5, 5; 6, 130; 10, 34; ibid. 59; 2, 3, 241; ibid. 270. 

Notum est, scriptoros Latinos saepissime, comparativi 
nominativus vel rarius accusativus cum praecedunt, pro parti- 
cula „quam" sequentibus nominativo vel rariore accusativo 
ponere ablativum. Sed poetis rclinquenda illa est licentia, 
qua ab alio comparativi casu pendet ablativus. Cuius rei, 
quantum memini, non exempla nisi in sermonibus habemus 
et quidem sat 2, 1, 29 „Lucili ritu, nostrum melioris utroque"; 
ep. 1, 10, 11 ,.pane cgco potiore placentis"; ibid. 39 „si quis 
potiore metallis libertate caret''. Neque minus poetarum 
est, post comparativum ponere ablativum pro alio, atque pro 
nominativo vel accusativo casibus. Quam constructionem 
legimus carm. 3, 23, 18 „immunis aram si tetigit manus, non 

sumptuosa blandior hostia mollivit aversos penates farre pio 
et saliente mica" qui locus explicari potest: manus farre 
deos non blandior mollivit, quam sumptuosa hostia"; haec 
enim explicatio videtur facillima; quam quam ab aliis aliter 
cxplicatur. Reliqua autem huius structurae quae afferuntur 
exempla ut carm. 1, 13, 20; 4, 14, 23 aliter videntur expli- 
canda. — Notanda etiam hoc loco brachylogia illa quae 
dicitur, quam rcperimus sat 1 , 10, 54 „non rides versus 
Enni gravitate minores^' i. e. minores quam pro gravitate 
Ennii. Cuius constructionis alia non reperi nisi in sermonibus 
exemphi et quidom sat 2, 3, 310; ep. 1, 17, 40; 20, 21. 

Poetarum potissimum illa est structura, cum non adicc- 
tivuni sed advcrbium comparativi tenet locum. Qua decics 
U8U8 est Horatius libertate et quinquies quidem in carminibus, 
quinquies in sormonibus; quod apparet ex loeis hisce: carm. 

1, 8, 9 ,,cur olivum sanguine viperino cautius vitat?''; 1, 12, 
13; 18, 1; 4, 5, 11; 9, 50; sat 1, 1, 52 „cur tua plus laudas 
cumcris granaria nostris?": ibid. 97; 6, 24; ep. 1, 17, 30; 

2, 1, 197. 

Inusitatiores forma comparativi reperiuntur cum in car- 
minibus, tum iniprimis in sermonibus. Quo in numero habendi: 
„ambitiosior" carra. 1, 3, 20; „imperiosius" 1, 4, 8; „impu- 
nitior^' sat 2, 7, 105; „decentiu8*' ep 2, 2, 216; „pucrilius" 
sat 2, 3, 47; ^rusticius'^ sat 1, 3, 31; „instructior'' ep. 1, 
18, 25. 

De pronomimbus. 

De pronominum usu Horatiano eo disseram ordinc, quo 
a grammaticis tractari solent. 

Ac primum quidem pronominum personalium accusativi 
et singularis et pluralis, quibus omissi sunt in accusatvi cum 
infinitivo constructione, multi sunt loci, quamquam maior in 
sermonibus exemplorum vidctur esse numerus. Accusativus 
„me'* enim omissus est carm. 1, 19, 12 „Venus non patitur, 
Scythas dicere"; sat 1,6, 57 „pudor prohibebat, plura profari" ; 
ep. 1, 16, 38; 1, 18, 106; pronomen „te" addendum est sat 

1, 3, 22 „ignora8 te an ut ignotnm dare nobia verbaputa»?^; ep. 
1, 17, 18; 1,20,4; accusatiTum „se^ reperimus omissum ep. 
1, 2, 20 „ut yiyat beatua cogi posse negat^^; idem dicendum 
de accusativo ^nos" ep. 2, 1, 128 „ut egere vetes et scribere 
cogas"; ep. 1, 6, 5(). 

Haec de constructione pronominum personalium dicenda; 
scd etiam hac re carmina differunt a sermonibus^ quod formae 
quaedam illorum pronominum nequaquam in utroque poesis 
p^onore leguntur. Nam ullius personae genotivum singularis 
in sermonibus non rcperimus; carminum genetivus „mei" 
somel est 3, 30, 6 „multa pars mei vitabit Libitinam"; neque 
gcnctivus „tui" legitur nisi semel 3, 25, 1 „quo me rapis 
tui plenum?"tertiae denique personae genetivum bis reperimus 
1, 18, 14 „caecus amor sui"; 3, 29, 41 „ille potens sui deget". 
Pluralis genetivi „vestri" et „8ui" desunt et carminibus 
et sermonibus; „no8tri" genetivus in carminibus bis est 
(3, 11, 51; 27, 14) ncque saepius in sermonibus traditur 
(sat 2, 1, 29; 7, 47), „vestrum" legitur sat 2, 3, 181. Dativo 
,,mi'* orationi pedestri accomraodato carmina carent; in ser- 
monibus decics exhibetur et novies quidem in satiris (1, 1, 
101; 2, 57; ibid. 131; 3, 23; 4, 108; ibid. 116; 9, 50; ibid. 
71; 2, 6, 27), in epistolis autem semel (1, 18, 112). Neque 
minus illa, prosae orationis quae sunt vocabula, ut „egomet", 
„cquidem" in solis sermonibus reperimus; et „egomet" quidem 
quat^r legitur (sat 1, 2 131; 3, 23; 8, 23; ep, 2, 1, 220); 
neque saepius „equidem" (sat 2, 1, 79; 5, 23; 6, 53; ep, 2, 

I, 69); practerea exhibentur formae „no8met" (sat 1, 3,65; 
10, 56), „8emct" (sat 1, 6, 78) „sese" (sat 1, 1, 31). 

Pronominum demonstrativorum e numero primum voca- 
bulum „18" dignum, quod memoretur. Et in carminibus quidem 
huius vocabuli non legitur nisi genetivus hisce locis 3, 11, 
18; 4, 8, 18. De quo genetivo Bentleyus in annot. ad 3, 

II, 18 ita disputat: „Nihil verius, quam quod Dacierus libere 
et candide hic annotavit: totum, inquit, hoc carmen dchonestat 
vocula„oius"; qua utinamHoratius usus non fuisset! Et poetae 
epid magno sane cum iudicio vocabulum hoc perpetuo multa- 
rHDt eiiliu, ne heroici carminis maiestatem humi serpere 

cogeret; inde est, quod in toto Vergilio ne semel quidem 
occurrit „eiu8" et bis dumtaxat in Ovidio, Eo peius noster 
fecit, quod in carmine lyrico longe supra Ovidii elegos surgero 
debuerit". Genetivus igitur solus pronominis casus est in 
carminbus qui legitur; quem tamen sermones, quamquam in 
iis venia ei est danda non saepius exhibent cum legatur 
sat 2, 1, 70; 6, 76, Genetivus pluralis „eorum" est sat 1, 
4, 80; „earum" sat 2, 8, 92. Dativus singularis et pluralis, 
nominativus ablativusque pluralis etiam in sermonibus non 
reperiuntur; casus singularis, qui extant, sunt nominativus 
(is, ea, id), accusativus (eum, id), ablativus (eo); pluralis 
praeter genetivum accusativus (eos, eas, ea). 

De constructione vocabuli „idem" dicendum, ep. 2, 3, 
467 ei adiunctum esse dativum, eodem, quo Graeci pronomine 
o avTog utuntur, modo. Est enim versus: „invitum qui servat, 
idem facit occidenti". 

Illas, quae a prosae orationis scriptoribus pronomini 
„hic" adiungi solent, syllabas, ut „ce", „cine" etiam Horatium 
in sermonibus nonnullis addidisse casibus, demonstrant loci 
sat 1, 4, 6 („ho8ce"), 1. 3, 70 («hisce"), 1, 2, 109 („hiscine"), 
1, 9, 72 („hunccine"). 

Venio ad relativum, cuius omnes casus in carminibus 
satis frequenter leguntur excepto genetivo singularis, qui in 
carminibus omittitur, in epodis semel (12, 19) reperitur, 
pluralisque, qui in carminibus bis, in epodis semel est (carm. 
1, 12, 27; 3, 24, 10; epd. 16, 63). Ablativus ^quis" prosae 
orationi aptior uno epd. loco 11, 9 traditur. Et hoc quidem 
de carminilus epodisque dicendum; sermonum, in quibus 
omnes exhibentur casus, praeterea illae quae carminibus 
desunt, pedestris Musae formae sunt. Nam legitur dativus 
^quis" quinquies et in solis satiris (1, 3, 96; 4, 72; ibid. 
130; 5, 42; 9, 27), ablativum „quis" semel reperimus (sat 
1, 1, 75). Accedit ablativus „qui", qui in satiris undecies 
(1, 1, 1; 3, 128; 10, 21; 2, 2, 19; 3, 108; ibid. 241; ibid. 
260; ibid. 275; ibid. 311; 7, 96; ibid. 105), in epistolis quator 
(1, 6, 42; 16, 63; 2, 2, 90; 3, 462) exhibetur. 

De constructione relativi dicendum, interdum vocabulum, 
quod antecedere debebat, audacius relatlvo ^o%i^<^^Stewss. ^'^^^- 

quam structuram legimus carm. 1, 22, 6 „8ive iter facturus 
per inhospitalem Caucasum vel quae loca fabulosus lambit 
Hydaspes"; et ibid. 18 „pone me . . . quod latus mundi 
nebulae malusque luppiter urget". Rolativum alio ac quod 
praecedit substantivum genere positum reperimus carm. 1, 
37 21 „fatale monstrum, quae". 

Pronominis interrogativi „qui*' Kellerus ex carminibus 
et epodis duo affert cxempla (carm. 2, 1, 33; epd. 12, 7). 
Interrogativo „quis" omnes singularis casus sunt in carminibus 
(genetivus 1, 12, 3) et pluralis accusativus (quos, quae). In 
sermonibus pronominis „qui" omnes singularis casus legimus 
(genetivum ep. 1, 7, 54) excepto dativo: neque minus, excepto 
dativo, omnes pluralis (genetivum ep. 1, 15, 2). Ablativi 
contracta forma „quis'* legitur sat 2, 8, 18. Pronominis 
„quis" genetivus omittitur, dativus semel nobis occurrit (ep. 

1, 18, 64), reliqui singularis casus saepius reperiuntur; 
pluralis non est nisi accusativus Interrogativi „uter" in 
solis sermonibus nominativus (ep. 1, 17, 15), accusativus 
et ablativus singularis traduntur. Illas interrogativi formas, 
quae prosae sunt orationis, in solis sermonibus reperimus; 
nam legitur „quisnam" sat 2, 3, 158; „quidnam" 2, 2, 86; 
„ecquis" 2, 7, 34; „ecquid" ep. 1, 18, 82; „numquid" sat 1, 

2, 69; 4, 52; 2, 6, 53. 

De pronomine „quicunque*' dicendum, haud raro primam 
syllabam a reliquis tmesi, quae vocatur, diremptam esse. 
Quod quamquam etiam ab optimis fieri solet scriptoribus, 
tamen rarum est et quod interponitur vocabulum vi pondere- 
que solet carere. Apud Horatium quater in carminibus, 
semel in sermonibus haec reperitur tmesis; sed neque voca- 
bulum quod interposuit, semper sine pondere est, neque 
semper unum est interpositum. Loci sunt carm. 1, 27, 14 
„quae te cunque domat Venus"; 1, 9, 14 „quem fors dierum 
cunque dabit"; 1, 16, 2 „queni criminosis cunque voles 
modum"; 1, 6, 3 „quam rem cunque ferox miles gesserit"; 
sat 2, 5, 51 „qui testamentum tradet tibi cunque legendum**. 

Pronomina „aliquis, quidam, unusquisque, alteruter, nemo, 
neuter" cum nimis accedant ad sermonem pedestrem, in 
carmiDibua omittuntur. 

Poetis solis relinquenda illa vocabuli ^alius" est con- 
structio, qua ablativus comparationis, qui dicitur, pronomen 
sequitur. Cuius structurae exerapla in solis sermonibus 
reperiuntur bis certa: ep. 1, 16, 20 „ne putes alium sapiento 
bonoque beatum"; 2, 1, 240 „vetuit, ne alius Lysippo duceret 
aera''; tertius qui afFertur locus sat 2, 3, 208 „qui species 
alias veris capiet^, cum omnes codices praebeant lectionem 
^veri", dubius est. 

Pronominis „nihiP in carminibus nominativus et aceusati- 
vus exhibentur neque rara contracta forma ^nil" est. Idem de 
sermonibus dicendum; sed addendum, ter legi formam „nihi- 
lum" (sat 2, 3, 54; ibid. 210; 8, 41) fungentem advorbii 
munere; ablativum „nihilo" autem quinquies reperiri sed 
non occurrere nisi coniunctum comparativo adiectivorum 
„multus" et „sapiens" (sat 1, 1, 48; 2, 3, 52; ibid. 56 ct 
270; ep. 2, 2, 153); semel denique legi ablativum ^nilo" 
coniunctum comparativo „deteriu8" (sat. 1, 5, 67). 

Pronomina correlativa reperiuntur et in carminibus et in 
sermonibus; sed multo latior usus eorum in his, quam in illis. 
Carminum enim unus vel plures casus sunt vocabulorum 
„qualis talis, quantus (quod tamen pronomen in solis epodis 
est), quotquot, tot, totidem, quotus". Quae omnia pronomina 
etiam in sermonibus et saepius quidem leguntur; accedunt: 
qualiscunque, quantulus, tantundem, quantumvis, quot". 

Si breviter omnia, quae de pronominibus dicta sunt, 
complectimur, ita pronominum usu carmina differunt a setmo- 
nibus, ut primum pronominum in sermonibus in universum 
latior sit usus, quam in carminibus; tum in carminibus fere 
prorsus, in sermonibus, quantum fieri potest, genetivi vitentur; 
dein illa, prosae orationis quae potissimum sunt, pronomina 
in carminibus omittantur; denique particulae, quas certis 
pronominibus pedestris addere solet oratio, non cum iis 
coniungantur nisi in sermonibus. 

De verbis. 

De verbi usu Iloratiano ita disputabo, ut primum 
nominum, quae inusitatius a verbis pendent constructionem 

illustrem, tiim ipsorum verborum usum exponam, denique 

singula quaedam meoiorem, ad verba quae pertinent. ^ 

Ac primum quidem de nominum casibus, qui inusitatius 
a verbis pendent, pauca disseram. Qua in re ut poetarum, ita 
Horatii est, multis subiccre verbis casum quendam, quo prosa 
orationc carere solent („ardeo^ carm. 4, 9, 13; „contremi8co" 
2, J2, 8; „^emo" 4, 12, 5; „expallesco" ep. 1, 3, 10; 
„balbutio" sat 1, 3, 48; „sibilo" sat 1, 1, 66; „festino" ep. 
1, 2, 61; „8alto" sat 1, 5, 63; alia), multis etiam nudum 
adiungere casum, quibus prosae orationis scriptores praepo- 
sitionem addunt („advoco" carm. 4, 11, 13; comj)ello" 1, 
24, 18; „demitto" 1, 28, 18; „illabor" 2, 17, 27; „accedo" 
sat 2, 8, 117; „illido" 2, 1, 77; „incurro" 2, 1, 37; „inter- 
misceo" 1, 10, 29; alia). Qua rc, cum et in carminibus et 
in sermonibus maximus legatur exemplorum numerus, dis- 
crimen vix videtur fieri posse; nisi forte ei aliquid tribuimus 
rei, quod quae hoc ex nuniero in sermonibus exhibentur 
verba orationis maxiuiam partem sunt pedestris. Illas igitur 
potissimum memorabo constructiones , quarum usu alterum 
poesis genus difFert ab altero, eaque verba, quorum in j 

carminibus alia, atque in sermonibus est structura. 

Minime rarus accusativus pronominis neutrius generis 
apud Horatium, qui, verbis plerumque intransitivis coniunctus, 
adverbii fungi videtur munere. Quae tamen constructio cum 
carminum, tum imprimis videtur esse sermonum. Nam in 
soliS sermonibus ita cum pronominis accusativo coniunguntur 
verba: „certo" (sat 2, 1, 49 „si quid se iudice certes"), 
„deliro" (ep. 1,2, 14 „quidquid delirant reges plectuntur 
Achivi), „dissentio" (sat. 2, 1, 78 „nisi quid tu dissentis"), 
„doleo" (sat 1, 2, 112 „8ibi quid sit dolitura negatum"), 
„invideo" (sat 1, 9, 25 „invideat quod Hermogenes ego 
canto"), „studeo" (ep. 2, 1, 120 „hoc studet unum"). In car- 
minibus accusativo pronominis coniuncta sunt verba: „fido" 
(1, 14, 14 „nil navita fidit", „uro" (1, 6, 19 „cantamu8 
vacui, sive quid urimui"). In carminibus denique sermoni- 
busque reperiuntur: „di8crepo" (carm. 1, 27, 5 ^acinaces 
immane quantum discrepat" ; ep. 2, 2, 193 „quantum simplex 

discrepet nepoti"); „ludo" (carm. 4, 9, 9 „8i quid lusit 
Anacreon"; sat 1, 10, 37 „haec ego ludo"); „pecco" (carm. 
3, 27, 20 „novi quid peccet lapyx; sat 1, 3, 140 „8i quid 
peccaro"). 

Verbum „habeo" semel ab Horatio positum est absolute 
et quidem sat 1, 9, 53 „atqui sic habet". Neque minus in 
solis sermonibus absolute positum es verbum „lavo" (sat 1, 
6, 125 ^ire lavatum"). 

Verbum „haereo" cum dativo et ablativo in carminibus 
et in sermonibus construitur (carm. 1, 32, 10 „illi semper 
haerentem puerum"; sat 1, 10, 49; carm. 1, 2, 9 „piscium 
summa genus haesit ulmo"; sat 2, 3, 205); praepositionem 
„in^ solis in sermonibus adiectam esse docet locus sat 1, 
3, 32 „male laxus in pede calceus haeret"). 

Verbo „certo" dativo coniuncto in carminibus (2, 6, 15 
„viridique certat bacca Venafro"), in epodis (2, 21 „uvam 
certantem purpurae"), et in sermonibus (sat 2, 5, 19 „certan8 
melioribus"), ablativus praepositione addita non subicitur 
nisi in sermonibus (ep. 1, 18, 30 ^desine mecum certare"). 

Verbum „refert" semel cum dativo coniungitur et quidem 
sat 1 , 1 , 49 „quid refert viventi". Videtur esse dativus 
commodi vel ethicus, qualem etiam aliis sermonum locis 
reperimus ut sat 1, 1, 20 „Iuppiter buccas illis inflet"; ep. 1, 
3, 15 „quid mihi Celsus agit" (cf. carm. 1, 32, 15 „mihi 
salve"). 

De dativo coniuncto verbis passivis pauca dicenda. Hora- 
tium saepissime participium perfecti cum solo coniunxisse 
dativo et in carminibus et in sermonibus, intellegere possumus 
intuentes carm. 1, 1, 25 „bella matribus detestata"; ibid. 27 „seu 
visa est catulis cerva"; 2, 6, 5 „Tibur Argeo positum colono"; 
3, 3, 25 „Ilion castae damnatumMinervae"; epd. 16, 8 „parenti- 
bus abominatus Hannibal'^; 17, 20 „Canidia amata nautis"; — 
sat 1, 10, 16 „illi scripta comoedia quibus viris est"; ibid. 
66 „et Graecis intacti carminis auctor"; ep. 1, 1, 1 „prima 
dicte mihi Camena"; 2, 1, 247 dilecti tibi Vergilius Varius- 
que"; et multa alia exempla. Ceteris passivi formis ter 
poeta dativum subiunxit et semel quidem in epodis (16, 10 

„feri8 rursus occupabitur solum"), bis in sermonibus (sat 1, 
6, 116 „cena ministratur pueris tribus"; ep. 1, 19, 3 „car- 
mina quae scribuntur aquae potoribus"). 

De genetivo pendente a verbo pauca dicenda. Con- 
structione verbi „egeo" poeta discedit ab usitato (^egere aliqua 
re") dicendi genere. Verbum in carminibus bis legitur et 
semel quidem ablativo addito (1, 22, 2 „non eges Mauris 
iaculis"), semel genetivo adiuncto (4, 8, 10 „animus deliciarum 
egens; ceterum participiura etiam a Cicerone ita construitur). 
In epodis sermonibusque excepto uno ep. loco 1, 10, 11 
(„pane egeo") semper positus est genetivus; quod videmus 
legentes epd. 17, 66 „Tantalus egens dapis"; sat 1, 1, 59 
„at qui tantuli eget; 1, 4, 118 „dum custodis eges"; ep. 1, 
1, 102 „medici egere"; 1, 6, 39; 17, 22; 8, 67; 2, 3, 154. 

Verbo „abstineo" genetivus additur in carminibus et his 
quidem duobus locis: 3, 27, 69 „abstineto irarum calidaeque 
rixae"; 4, 9, 38 ^abstinens ducentis ad se cuncta pecuniae". 
In sermonibus verbum ablativo solo coniunctum reperimus 
quater: sat 2, 3, 202 „abstinuit vim uxore et gnato"; ep. 2, 
3, 170 ,.inventis miser abstinet"; ibid. 379 „campestribus 
abstinet armis"; ibid. 414 „abstinere venere et vino". 

Graeco e fonte videntur haustae constructiones verborum 
„desino, solvo, purgo" cum genetivo. Et vocabulum „desino" 
sequente genetivo non legitur nisi in carminibus (2, 9, 17 
„desine mollium querelarum"); neque minus, cui in sermoni- 
bus additur ablativus (cf. sat 2, 6, 68; 1, 6, 129), verbo 
„solvere" in solis carminibus adiectus est genetivus (3, 17, 
16 „cum famulis operum solutis"); tertium denique, quod 
in carminibus omittitur, verbum sequitur genetivus sat 2, 3, 
57 „et miror morbi purgatum te illius". 

Vocabulo „invideo" semel genetivus additus est sat 2, 
6, 84 „neque illi repositi ciceris nec longae invidet avenae"; 
ceterum constructio „invidere alicui aliquid" vel „invidere 
alicui" longe usitatissima et in sermonibus et in carminibus; 
personalis constructio est ep. 2, 3, 57 „ego cur invideor"?. 

Liberrimae constructionis et Graeco e fonte sine dubio 
haustae unum exemplum est verbo „regnare" constructo cum 

genetivo carm. 3, 30, 11 „et qua pauper aquae Daunus 
agrestium regnavit populorum''. (ccqxslv, avaaaeiv Tivog)» 

Verborum e numero, quae ablativus sequitur, illa, quae 
composita sunt particulis „se" et „dis*' optimi prosae oratio- 
nis scriptores cum ablativo coniungunt, praepositione addita. 
Quam tamen structuram non reperi apud Horatium nisi 
quater et ter quidam in carminibus (3, 19, 1 „quantum distet 
ab Inacho Codrus"; 4, 5, 12 ^iuvenis, quem Notus distinet 
a domo"; 3, 7, 47 ^secernunt Europen ab Afro.), semel 
autem in sermonibus (ep. 1, 10, 37 ^postquam victo violens 
discessit ab hoste"). Omnes reliqui, quibus haec verba 
leguntur, loci nudum exhibent ablativum. 

Verborum ^prbhibere, arcere, defendere'' structura cum 
duplex sit „prohibere rem ab aliquo" et „prohibere aliquem 
a re", Horatius altera uno carminum loco 1, 17, 3 usus est 
(^igneam defendit capellis aestatem"), alteram omnibus reli- 
quis adhibuit locis sed nunquam — quam etiam loco citato 
non legimus — praepositione addita. Quod apparet ex hisce 
exemplis: carm. 1, 27, 4 „verecundum Bacchum sanguineis 
prohibere rixis^; ep. 1, 1, 31 ^nodosa corpus nolis prohibere 
cheragra"; 1, 8, 10 „cur me funesto properent arcere veterno"?; 
2, 3, 64 „Neptunu8 classes Aquilonibus arcet"; ibid. 398 
„concubitu prohibere vago". 

Constructio verborum „oriri, nasci" non ubique eadem 
est apud Horatium. Nam verbum „nascor" uno carminum 
loco 2, 3, 21 (Divesne prisco natus ab Inacho") ablativum 
cum praepositione exhibet; omnibus reliquis omittitur prae- 
positio locis. Verbum „orior* in carminibus praepositione 
caret (1, 12, 50 „orte Saturno"^ 3, 6, 33 „non his iuventus 
orta parentibus"; 4, 5, 1 ^divis orte bonis*'; 4, 6, 32 ^claris 
parentibus orti"); in sermonibus praepositio et omittitur (sat 
1, 6, 10 „nullis maioribus ortos"; ep. 1, 6, 22 „indignum, 
quod sit peioribus ortus"), et additur (sat 1, 5, 55 „ab his 
maioribus orti^; 1, 6, 73 ^pueri magnis e centurionibus 
orti"). Participium „prognatus" ter usurpatum praepositione 
caret (sat. 1, 2, 70 „magno prognatum consule; 1, 6, 78 
„quas doceat quivis senator semet prognatos^* 2, 1, 26 „ovo 

prognatus eodem*'); additam contra reperimus participio 
„demis8us" sat 2, 5, 63 „ab alto demissum genus Aenea**. 
Nuda ad significandam originem praepositione poeta usus 
est carm. 3, 17, 1 »Aeli, vetusto nobilis ab Lamo". 

De verborum „muto, permuto, commuto" structura dicen- 
dum , poetarum potissimum esse , ablativo significare relin- 
quenda, accusativo accipienda. Altera prosae orationis con- 
structio, quae ablativum habet ad significandum id, quod 
accipitur, accusativum, qui notet, quod relinquitur, bis videtur 
exhibita et in solis quidem carminibus; 1, 16, 26 ^nunc ego 
mitibus mutare quaero tristia"; 1, 29, 15 „libros Panaeti 
Socraticam et domum mutare loricis Iliberis tendis"?; alterius 
in carminibus, epodis, sermonibusque legimus exempla: carm. 
3, 1, 47 „cur valle permutem Sabina divitias operosiores"?; 
2, 12, 23 „nun opes permutare velis crine Lycymniae*?; 
epd. 9, 28 „hostis Punico lugubre mutavit sagum"; sat 2, 
7, 110 „qui puer uvam furtiva mutat strigili". Utram adhi- 
buerit poeta constructionem non certo cognosci potest ep. 1, 
1, 99 „mutat quadrata rotundis*'. 

lam ut explicem, quomodo temporum, modorum reliqua- 
rumque verbi formarum usu carmina a sermonibus difFerant, 
pauca proferam; sed cum multae, quae carminum sunt, 
legantur etiam in sermonibus structurae, discrimen non tantum 
videtur fieri, quantum multis, de quibus iam disserui, rebus. Et 
temporum e numero primum memorandum est perfectum, 
quo poeta haud raro usus est eodem, quo Graeci aoristo, modo 
ita ut ad praesentis significationem accedat. Cuius usus et 
in carminibus et in sermonibus reperiuntur exempla: carm. 
1, 28, 20 „nullum saeva caput Proserpina fugit"; 3, 23, 19 
„immunis aram si tetigit manus non sumptuosa blandior 
hostia mollivit aversos pennates farre pio et saliente mica" ; 
1, 1, 4 sunt quos curriculo pulverem Olympicum collegisse 
invat*^; 1, 34, 16 „hinc apicem rapax fortuna cum stridore 
acuto sustulit, hic posuisse gaudet; ep. 1, 2, 48 „non domus 
et fundus, non aeris acervus et auri aegroto domino deduxit 
corpore febres*; 1, 19, 48 „ludus enim genuit trepidum 
certamen et iram''; 2, 2, 171 „sed vocat usque suum qua 

populus adsita certis limitibus vicina refugit iurgia*^; 2, 3, 
347 „8unt delicta tamen, quibus ignovisse velimus"; ibid. 98; 
435; 455. Nec minus quam perfectum pro praesente futurum 
exactum pro primo interdum est usurpatum; cuius rei in car- 
minibus epodisque haec reperi exempla: carm. 1, 11, 7 „dum 
loquimur fugerit invida aetas**; epd. 1, 32 „haud paravero, quod 
aut avarus ut Chremes terra premam , discinctus aut perdam 
ut nepos"; 5, 102 „neque hoc parentes heu mihi superstites, 
effugerit spectaculum*' ; 15, 24 „ast ego vicissim risero". 
Posuit autem poeta futurum exactum pro primo, ut significet 
rem vel actionem, quam certo et sine dubio secuturam putat. 
Perfectum pro praesente saepe posuisse poetam, iam demon- 
stravi; praesens autem loco perfecti reperimus ep. 2, 3, 412 
„qui studet cursu contingere metam, multa tulitque fecitque 
puer" ; quo loco perfecta poscere videntur, ut forma „studet* 
sensu accipiatur perfecti, nisi forte statuimus, per^cta illa 
aoQiazcog esse usurpata. 

Notum est, ab optimis prosae orationis scriptoribus 
vocabula et quae formata sunt geminatione et quae cadunt 
in „cunque" coniungi cum indicativo. Quem in carminibus 
Horatius morem secutus vocabulis geminatione formatis et 
cum syllabis „cunque" compositis addidit indicativum (cf. 2, 

2, 23; 10, 5; 3, 24, 25; 4, 2, 1); in sermonibus hanc legem 
eum aliquoties neglexisse apparet ex locis sat 2, 8, 12 ^et 
alter sublegit, quodcunque iaceret inutile"; 2, 8, 75 ^tibi di, 
quaecunque preceris, commoda dent" (1, 6, 95 ubi legitur: 
„Si natura iuberet alios legere quoscunque parentes optaret 
sibi quisque** coniunctivus nihil videtur habere offensionis). 
Futurum exactum videtur positum sat 1, 4, 36 „et quodcun- 
que chartis illeverit, gestiet scire omnes*'; ep. 1, 11, 22 ^tu 
quamcunque deus tibi fortunaverit horam, grata sume manu" ; 
et aliis locis. De constructione verborum „sive-sive", quibus 
indicativum optimi adiungunt scriptores, dicendum, quater in 
carminibus coniunctivum iis esse coniunctum et quidem 1, 
4, 12 „seu poscat agna sive malit haedo"; 1, 12, 53 „ille 
seu Parth68 iusto egerit triumpho, sive Seras et Indos"; 2, 

3, 5 ^seu maestus omni tempore vixeris, seu te bearis**; 3, 

24, 56 „ludere doetior, seu Graeco iubeas trocho, seu malis 
alea*. In sermonibus loco qui legitur ep. 2, 1, 194 ^si foret 
in terris , rideret Democritus seu diversum confusa genus 
panthera camelo sive elephas albus volgi converteret ora" 
coniunctivo minus videtur esse offensionis. De loco sat 2, 
1, 38 (flSive quod Appula gens seu quod Lucania bellum 
incuteret*) dubitari potest, num huc pertineat, cum coniunc- 
tivus sequi possit vocabulum „quod". Neque minus dubii 
alii loci sunt, cum non certo discerni possit, indicativus sit 
usurpatus an coniunctivus. 

De coniunctivi usu disserturo exponendum, potentiali 
quomodo carmina differant a sermonibus coniunctivo. Et 
temporis praeteriti quidem coniunctivum potentialem satis 
frequenter in carminibus legi et in sermonibus apparet ex 
locis carm. 1, 2, 22 „audiet cives acuisse ferrum, quo graves 
Persae melius perirent"; 3, 14, 27 „non ego hoc ferrem 
calidus iuventa consule Planco"; 4, 6, 16 „ille non inclusus 
equo Minervae sacra mentito, male feriatos Troas et laetam 
Priami choreis falleret aulam; sed nescios fari pueros Achivis 
ureret flammis"; — sat 1, 3, 6 „Caesar qui cogere posset, 
non quidquam proficeret; si collibuisset, ab ovo usque ad 
mala citaret"; sat 1, 6, 79 „in magno ut populo si quis 
vidisset, avita ex re praeberi sumptus mihi crederet illos". 
Sed etiam praesentis temporis coniunctivus potentialis, ad 
quem significandum et praesente etperfecto utitur poeta, haud 
rarus est; et quibus quidem praesens legitur, loci sunt multi 
et in carminibus et in sermonibus ; exempla autem querenti, 
quibus perfectum exhibetur, multo plura occurrerunt ex 
sermonibus quam ex carminibus: „sat 1, 5, 45 nil ego con- 
tulerim iucundo sanus amico"; 1, 4, 39 „primum ego me 
illorum dederim quibus esse poetas, excerpam numero"; 1, 
10, 5 „nec tamen hoc tribuens dederim quoque cetera''; 1, 
7, 37 „etenim fateor me, dixerit ille, duci ventre levem'*; 
ep. 2, 2, 126 praetulerim scriptor delirus inersque vidcri, 
quam sapere et ringi"?; carm. 2, 13, 5 „ille et parentis 
crediderim sui fregisse cervicem". 

De infinitivo in universum dicendum est, eius ut apud 
omnes poetas ita apud Horatium, multo latiorem esse usum, 
quam apud prosae orationis scriptores. Qua re fit, ut multae, 
quae carminum sunt, legantur etiam in sermonibus construc- 
tiones. Ac primum quidem infinitivus, qui dicitur finalis, 
nequaquam rarus, neque in carminibus neque iu sermonibus; 
sumpta autem yidetur structura a Graecis, apud quos nihil 
infinitivo illo finali, frequentius est. Paucos, quibus legitur 
illa structura, afFerre mihi liceat locos; carm. 1, 1, 8 „certat 
tergeminis tollere honoribus^'; ibid. 11 „gaudentem patrios 
findere sarculo agros'*; 1, 2, 8 „Proteu8 pecus egit, altos 
visere montes"; 1, 12, 1 „quem virum surais celebrare Clio"?; 
2, 18, 38 „levare functum pauperem laboribus audit"; — 
sat 1, 6, 125 „ast ubi me fessum sol acrior ire lavatum 
admonuit"; 1, 1, 52 „dum ex parvo nobis tantumdem haurire 
relinquas"; ep. 1, 1, 68 „qui fortunae te responsare liberum 
hortatur"; 1, 3, 7 „qui8 sibi res gestas Augusti sumit 
scribere^'? 

Et hac quidem constructione discrimen non fit; illius 
autem, quem dicimus historicum, infinitivi usu carmina a 
sernionibus difFerunt. Nam orationis pedestris ille videtur 
esse infinitivus; quod coUigi potest ex permultis sermonum, 
quibus legitur, locis; in carminibus enim, quantum equidem 
scio, omittitur; in epodis autem semel legitur. Pauca afferam 
exempla; sat 1, 5, 12 „tum pueri nautis, 'pueris convicia 
nautae ingerere"; 1, 8, 47 „at illae currere in urbem; 1, 9, 8 
misere discedere quaerens ire modo ocius, modo consistere, 
in aurem dicere nescio quid puero" ; ibid. 37 quod ni fecisset 
perdere litem"; ibid. 65 „meum iecur urere bilis"; 2, 1, 71; 
6, 113; 8, 35; ibid. 58; ep. 1, 7, 67; accedit exemplum ex epd. 
5, 83 „puer, iam non ut ante, mollibus lenire verbis impias". 

Epodorum potissimum sermonumque illa videtur con- 
structio, qua interrogationi directae vel mirantis vel excla- 
mantis vel indignantis aliquid accusativus est cum infinitivo 
cum omissa tum addita particula „ne". Eeperiuntur autem 
exempla locis hisce: epd. 8, 1 rogare longo putidam te 
saeculo vires quid enervet meas"?; 11, 11 „contrane lucrum 

nil valere candidum pauperis ingenium"?; sat 1, 9, 72 
„liunecine solem tam nigrum surrexe mihi"!; 2, 4, 83 „tene 
lapides varios lutulenta radere palma"?; 2, 8, 67 „tene, ut ego 
accipiar laute torquerier omni sollicitudine districtum"?. 

De infinitivo pendente ab adiectivis iam supra, cum de 
adiectivis agerem, disputavi, neque minus de omisso accusa- 
tivo pronominali in constructione accusativi cum infinitivo 
(cf. de pronom.). 

In participii usum inquirenti primum inter carmina ser- 
monesque fieri videtur discrimen participiorum perfecti depo- 
nentium usu usurpatorum significatione passiva. DifFerunt 
autem ea re carmina a sermonibus, quod in illis participiorum 
illorum cente duplo maior est numerus, quam in sermonibus; 
epodi autem propius ad carmina, quam ad sermones acc§dere 
videntur. Nam in carminibus quae leguntur sensu passivo 
participia deponentium sunt haec: „auspicatus detestatus, 
modulatus, pactus, populatus, metatus^*; accedunt ex epodis 
„abominatus, interminatus"; in sermonibus denique leguntur: 
„metatus, veneratus, vadatus" quamquam hoc verbum etiam 
aliter explicari potest. Sunt autem participia illa locis 
hisce: „auspicatus"; carm. 3, 6, 10 „iam bis Monaeses et 
Pacori manus non auspicatos contudit impetus nostros*^ 
„detestatus" 1, 1, 25 multos castra iuvant bellaque matribus 
detestata"; „modulatu8*' 1, 32, 5 „dic Latinum, barbite, 
carmen, Lesbio primum modulate civi"; „pactus" 3, 3, 22 
„Ilion fatalis iudex vertit in pulverem, ex quo destituit deos 
mercede pacta Laomedon"; „populatus" 3, 5, 25 „vidi arva 
Marte coli populata nostro"; „metatus" 2, 15, 15, nulla decem- 
pedis metata porticus opacam excipiebat Arcton"; — „ab- 
ominatus" epd. 16, 8 „parentibus abominatus Hannibal''; 
„interminatu8" 5, 39 „interminato cum semel fixae cibo 
intabuissent pupulae"; — „metatu8" sat 2, 2, 114 „videas 
metato in agello fortem colonum"; „veneratus" 2, 2, 124 
„venerata Ceres explicuit seria frontis"; ^vadatus" 1, 9, 36 
„et casu tunc respondere vadato debebat"; quo tamen loco 
illud „vadato" etiam positum esse potest pro „qui eum 
vadatus erat", ita ut significatio participii sit activa. 

Prosae orationis illa est constructio, qua ablativus ponitur 
absolutus, solo qui efficitur participio. Cuius structurae etiam 
apud Horatium, sed in solis sermonibus, reperimus exempla 
nonnulla. Ac priraum quidom participium prorsus usurpatur 
absolute neque quidquam intellegi vult illo, paulo ante quem 
citavi, loco sat 1, 9, 36, cum vocabulum „vadato" esse ablati- 
vum statuimus. Reliqua autem oratione supplendum est nomen 
omissum sat 1, 1, 94 „parto, quod avebas"; 1, 6, 123 „aut 
ego, lecto aut scripto, quod me tacitum iuvat"; ep. 1, 10, 
50 „excepto, quod non simul esses, cetera laetus". Denique 
vel nomen aliquod vel loco eius pronomen subaudiendum 
est sat 2, 4, 82 ^vilibus in scopis, in mappis, in scobe, 
quantus consistit sumptus? Neglectis, flagitium ingens". 

Structuram participii dignam quae memoretur, reperimus 
sat 1, 4, 23 „cum mca scripta nemo logat vulgo recitare 
timentis. Aliud huius constructionis, qua genetivus participii 
pendet a pronomine, apnd Horatium nullum esse videtur 
exemplum; Ovidius autem prorsus eodem modo construxit 
verba Her. 5, 45 „nostros vidisti flentis ocellos". 

De participiis passivis dativo coniunctis, iam supra dixi, 

Restat, ut de singulis quibusdam, quae ad verba perti- 
nent, disputem. Qua in re primum memorandus videtur 
usus formarum obsoletarum contractarumque. Et obsoletarum 
quidem ille passivi vel deponentis infinitivus est, qui cadit 
in „ier" , quem in carminibus semel usurpatum (4, 11, 9 
„spargier") in sermonibus reperimus locis hisce: sat 1, 2, 35 
„iaudarier"; ibid. 78 „sectarier*' ; ibid. 104 „avellier"; 2, 3, 
24 „mercarier"; 2, 8, 67 „torquerier" ; ep. 2, 1, 94 „labier"; 
2, 2, 148 „faterier"; ibid. 151 „curarier". Obsoletae con- 
iunctivi formae leguntur epd. 3, 3 et sat 2, 8, 90 „edit"; 1, 
10, 48 ^ausim". Contractae verbi formae, quibus sermones 
abundant, in carminibus neque multae reperiuntur neque, 
excepto uno libri quarti loco, ubi ^surpuerat*' (13,20) legitur, 
i^ inusitatius sunt contractae. Leguntur autem in libro primo 
et secundo neque esse videntur nisi hae: ^prensus" 2, 16, 
2; „mearis" 1, 4, 17; „bearis" 2, 3, 7. In sermonibus autem 
quas reperimus verbi formae contractae et multo illas car- 

minum superant numero et maiore a poeta contraetae sunt 
libertate; nam leguntur: ^commoris" sat 2, l, 45; „divisse" 
2,3, 169; ^erepsemus" 1.5,79; „faxis" 2,3,38; ^percusti" 
2, 3, 273; „remorant" 2, 1, 71; ^subraosses" 1, 9, 48; „sur- 
pite" 2, 3, 283; ^surrexe" 1, 9, 73. Epodos denique ad 
sermonum propius accedere genus dicendi, demonstrant loci 
6, 9 ^complesti^; 9, 1 ^repostum*'; 11, 14 ^promorat". 

Verbum ^esse" pro ^cdere" aliquoties in sermonibus 
positum esse, apparet ex locis sat 2, 2, 57 „est oleas et 
silvestria corna"; 2, 6, 86; ep. 1, 2, 39. Idem dicendum 
videtur de verbo ^audire", quod pro „appellari" usurpatum 
reperimus sat 2, 6, 20 ^matutine pater seu lane libentius 
audis"; ep. 1, 16, 17; 1, 7, 38; sat 2, 7, 101, 

Ut, quanquam paucis tantum, quae ab Horatio vel inventa 
vel inusitate composita sunt attingam verba, nemo est, quiu 
intellegat, illa, quae in carminibus legantur, etiam respondere 
toti carminum dicendi generi, ita ut a vero profecta ea esse 
sentiamus poeta; sermonum autem quae sint, ad orationem 
spectare pedestrem. Qua re fit, in carminibus ut legamus: 
^aeternare" 4, 14, 5; „clarare" 4, 3, 4; „glaciare" 3, 10, 7; 
^inimicare" 4, 15, 20; „emirari" J, 5, 8; ot in sermonibus: 
^ampliare" sat 1, 4, 32; „denormare" 2, 6, 9; ^exsurdare*' 
2, 8, 38; ^incogitare" ep. 2, 1, 122; „opulentare" 1, 16, 2; 
^pauperare" sat 2, 5, 36; „scurrari" ep. 1, 17, 19. 

Constructio vocabulorum „est qui, sunt qui", qualis apud 
Horatium sit, paucis explicandum. De qua re Doeringius 
in annot. ad carm. 1, 1, 3 ita disputat: „Poetaruni est, 
sententias ita proponere, ut veluti ex ipsa rerum natura et 
humana vita repetitae videantur. Indicativum igitur haud 
raro iungunt formulis „8unt qui, est qui", ut rem certam 
oculisque subiectam significerit; contra pedestris orationis 
scriptores coniunctivum praeferunt, quia non tam certam rei 
speciem oculis proponere, quam quod ingenio hominum 
consentaneum videatur, significare student". Quibus dictis 
Doeringius locos, quibus Horatius coniunctivo et quibus indi- 
Qativo U8US est, enumerat; qua enumeratione efficitur, poetam 

in sermonibus coniunctivum et indicativum promiscue posuisse, 
in carminibus indicativum. Loci sunt: sat 1, 2, 28 „8unt, 
qui nolint tetigisse, nisi illas"; 1, 4, 75; 2, 2, 102; ep. 1, 
1, 77; 5, 24; 6, 4; 18, 52; 2, 3, 460; — sat l, 4, 24 ^sunt, 
quos genus hoc minime iuvat"; 2, 1, l; 4, 47; indicativum 
et coniunctivum reperimus coniunctos ep. 2, 2, 182. Indi^ 
cativus est locis carminum 1, 1, 3 „sunt, quos pulverem 
Olympicum coUegisse iuvat"; ibid. 19; 1, 7, 15. 

Nisi sermonum illa structura non videtur esse, qua 
verbum finitum audacius omittitur. Cuius rei exempla reperi 
haec: sat 2, 8, 2 „nam mihi quaerenti convivam dictus de 
medio potare die"; quo loco ad ^dictus** supplendum est 
„es" ; ibid. 25 „Nomentanus ad hoc" (sc. aderat); ep. 1, 3, 
9 „Quid Titius (sc. facit)?*'. sat 1, 6, 79 „servos sequentes 
in magno ut populo (sc. fieri solet) si quis vidisset"; ep. 1, 

5, 12 „quo mihi fortunam (sc. quaeram)?"; sat 2, 5, 112 
„unde mihi tam fortem (sc. sumam)?**; sat 2, 7, 116 „unde 
mihi lapidem (sc. petam)?"; sat 1, 6, 24 quo tibi, Tilli 
(prodest)?"; sat 1, 2, 90 „hoc illi recte (sc. faciunt)". Tota 
enuntiatio relativa omissa est sat 1, 2, 120 „illam (sc. quae 
dicit): post paulo; sed pluris; si exierit vir; Gallis Philodemus 
ait"; ad „Gallis" praeterea supplendum est „relinquendam 
esse". 

De attractione, cuius omnes apud Horatium exempla 
praebent casus, pauca dicenda. Quae structura cum carmi- 
num tum imprimis est sermonum; neque epodi exemplis 
carent. Et eius quidem attractionis, qua vocativus pro 
nominativo positus est, unum esse videtur exemplum sat 2, 

6, 20 „matutine pater, sen lane libentius audis"; nam qui 
ex carminibus affertur locus 2, 20, 7 „quem vocas dilecte 
Maecenas" alitcr explicandus est. — Accusativus attractione 
positus in enuntiationibus plerumque legitur relativis ut sat 
1, 5, 41 „animae, quales neque candidiores terra tulit"; cui 
constructioni similis illa, quae legitur epd. 5, 59. Accusa- 
tivus, qui subiectum esse debebat enuntiationis secundariae 
sed pendet a verbo „didicere" cst loco carm. 4, 14, 7 „maxime 
principum, quem legis expertes Latinae Vindelici didicere 

nuper, quid Marte posses". Contra epd. 6, 8 „nam qualis 
aut Molossus aut fulvus Lacon agara per altas aure sublata 
niveSj quaecunque praecedet fera", subiectum enuntiationis 
relativae obiectum esse debebat primariae. Alii in carmini- 
bus, quibus est attractio, loci sunt 4, 14, 17; 1, 6, 3. Sub- 
stantivi „8ortem" attractione in relativa positi enuntiatione, 
pronomen paulo post positum „illa" admoriet sat 1, 1, 1. 
Mirum attractionis exemplum legitur epd. 2, 37 „quis non 
malarum, quas amor curas habet, haec intcr obliviscitur?" 
pro „malarum curarum, quas habet". — Genetivi attractione 
positi duo exempla reperiuntur et in solis quidem sermoni- 
bus: sat 1, 4, 2 „atque alii, quorum comoedia prisca virorum 
est"; 2, 2, 59 „mutatum parcit defundere vinum et cuius 
odorem olei nequeas perferre". — Attractionem, qua dativus 
ponitur, optimi prosae orationis scriptores fere non admittunt, 
nisi verbo „licet" cum utuntur. Apud Horatium autem non 
solum vocabulum „licet" sed etiam verba „prode8se, dare, 
promittere, conccdere" dativum illum attractione positum 
sibi sumere docent sermonum, in quibus solis leguntur, loci: 
sat 1, 2, 51 „ad hic si, qua modeste raunifico esse licet, 
vellet bonus esse"; 1, 1, 19 „nolint, atqui licet esse beatis"; 
1, 6, 25 „quo tibi (prodest) fieri tribuno?"; 1, 4, 39 „de- 
derim, quibus esse poetis", quo tamen loco lectio est varia; 
ep. 1, 16 71 „da mihi fallere, da iusto sanctoque videri", sat 2, 
3, 189 „ac si cui non videor iustus, inulto dicere, quod 
sentit, permitto"; ep. 2, 3, 372 „mediocribus esse poetis, 
non di concessere". In enuntiatione relativa dativus positus 
est attractione sat 1, 10, 16 „illi scripta quibus coraoedia 
prisca viris est". — Ablativi attractio uno videtur esse loco 
sat 1, 6, 15 „iudice, quo nosti populo". 

Quara prope genus dicendi sermonura accedat ad Musam 
pedestrem clare apparet, cum respicimus usura verborum 
„inquara" et aio". Nara quod in carrainibus semel (2, 8, 
13) est, verbura „inquara", in serraonibus tricies fere legitur; 
neque minus, quod in carminibus omittitur, verbum „aio". 
In epodis neutrum est. 

De particulis. 

Omnem de particulis quaestionem ita instituam, ut pri- 
mum disputem de adverbiis, tum de praepositionibus, denique 
de coniunetionibus. 

Et de illo primum, quod adverbiorum usu fit inter car- 
mina sermonesque discrimine diccndum, in sermonibus multo 
latiorem esse adverbiorum usum. Maximus enim quae in 
solis sermonibus leguntur, adverbiorum est numerus, in quo 
habenda: „abunde, continuo, dein, deinde, deinceps, dehinc, 
denique, forsit, fortassis, fortasse, inde, interea, item, porro,, 
praesertim, sane, singultim, sinistrorsum, dextrorsum, tan- 
quam*'. Qua enumeratione efficitur, illa imprimis, orationis 
quae sunt pedestris, adverbia in carminibus omitti. Neque 
in sermonibus usus prorsus idem est; nam neque desunt, 
quae saepius in satiris leguntur, quam in epistolis adverbia, 
ut ^dehinc, deinde, dein, deinceps, interea, inde", neque 
quae in solis satiris reperiuntur ut ^continuo, forsit, fortassis, 
singultim, dextrorsum" ; quamquam quaedam („porro, sane*) 
in epistolis saepius usurpantur. Et epodi prorsus medium 
tenere videntur inter carmina sermonesqye adverbiorum usu; 
nam non solum, quae carminum sunt, magnam reperimus 
partem adverbia, sed etiam quae, in carminibus omissa, in 
sermonibus leguntur ut ^dehinc (16, 65), fortasse (13, 7), 
sinistrorsum (9, 20)". 

In sermonibus illa, prosae orationis quae est reperitur 
constructio vocabulorum „hoc", et „eo" pro „ideo"; quam 
habemus structuram sat 1, 6, 89 „nil me poeniteat sanum 
patris huius eoque non me defendam"; sat 1, 3, 30; 9, 55; 
2, 3, 120; 8, 65; ep. 1, 14, 18; 2, 3, 222; idem fere quod 
^tanto" ablativus „hoc" significat sat 1, 9, 8; 6, 87. 

Argenteae aetatis scriptorum est , adverbiis quibusdam 
uti loco praepositionum, Quem quidem etiam apud Horatium 
reperimus usum, sed excepto uno carminum loco, in solis 
sermtnibus epodisque. Sunt autem illa, quibus pro praepo- 
sitionibus utitur, adverbia haec: ^simul, palam, procul, usque". 
Et quibus leguntur loci sunt: sat 1, 10, 86 ,}Vos, Bibule et 

Servi, simul his te, candide Furni"; epd. 11, 19 „ubi haec 
te palara laudaveram*; epd. 2, 1 ^beatus ille, qui procul 
negotiis*; sat 1, 6, 51 „prava ambitione procul" (praepo- 
sitionem „e" adverbio additam habemus ep. 1, 11, 10); 
carminum locus est 3, 30, 7 „usque ego postera crescam 
laude". Et his quidem locis praepositionis tenebat adverbium 
locum; vis autem- quaedam coniunctionalis particulae est 
„quatenus", quam notione coniunctionis „quoniam" usurpatam 
esse docent, quibus legitur, loci carm. 3, 24, 30; sat 1, 1, 
64; 3, 76; 2, 4, 57. 

Interrogationi directae particula „ut" munere fungens 
adverbii interrogativi „quomodo" non datur nisi apud poetas 
comicos prosaeque orationis scriptores. Quare etiam in solis 
sermonibus huius rei leguntur exempla et quidem sat 2, 8, 
1 „ut te coena iuvit Nasidieni beati?"; ep. 1, 3, 12 „ut 
valet? ut meminit nostri?". Minus rarus usus particulae, 
cum legitur in indirecta interrogatione; cf. sat 2, 2, 76 
„vides, ut pallidus omnis desurgat?"; 2, 1, 50; ep. 2, 1, 172. 

Certae adverbiorum quorundam formae in carminibus, 
ut aptiores orationi pedestri, omittuntur quantum fieri potest. 
Legitur enim ^veluti" adverbium semel in carminibus (3, 
28, 6), novies in sermonibus; particulam comparativam „uti" 
in carminibus ter, in epodis bis, in sermonibus sexies reperi- 
mus; finalis particula „uti" , quae in carminibus omittitur, 
in epodis semel, octies in sermonibus est. Communis ser- 
monis adverbium „here" loco sat 2, 8, 2 reperitur. 

De praepositionum usu, quo, cum idem fere sit in ser- 
monibus atque in carminibus, vix discrimen videtur fieri, pauca 
tantum proferam, ad quarundam praepositionum collocationem 
quae pertinent, Reperimus enim haud raro et in carminibus 
et in sermonibus praepositionem vel casui suo postpositam 
vel remotam ab eo. Quae liberior collocatio in carminibus 
his videtur esse praepositionibus: „inter" (3, 3, 11 ^quos 
inter"; ibid. 37 „dum longus inter saeviat Ilion Romamque 
pontus"; 3, 15, 5 ^inter ludere virgines"; 3, 23, 10 „quercus 
inter et ilices" 3, 27, 51 „utinum inter errem nuda leones"), 

„praeter" (3, 27, 31 „nihil astra praeter vidit et undas"), 
„circum" (2, 16, 33 „te greges centum circum mugiunt"). 
In sermonibus praepositiones „inter, adversum, sine** casibus 
suis esse postpositas, docent loci: sat 1, 1, 47 „venales inter"; 
ibid. 116 ^extremos inter"; 1, 3, 60 ^genus hoc inter"; ep. 

2, 1, 47 ^veteres inter"; 1, 1, 75 „te adversum"; sat 1, 5, 
99 ^flamma sine"; 1, 3, 68 „vitio sine"). In epodis sola 
praepositio ^inter" casui videtur postposita: 2, 38 („haec 
inter"), 12, 23 („aequales inter"). 

Mira neque praetermittenda rarior illa est repetitio voca- 
buli „inter" , quam legimus bis in sermonibus sat 1, 7, 11 
„inter Hectora Priamiden animosum atque inter Achillem"; 
ep* 1, 2, 11. Bentlejus de hoc dicendi genere in annot. ad 
sat 1, 7, 11 ita disputat; ^Vitiosum sane loquendi genus est 
et IduoTixov; quodque magni emerim nunquam ab Horatio pro- 
latum. Quivis alius scriptor ro „inter" semel tantum posuerit". 

Saepe optimos scriptores praepositionem in posteriore 
orationis parte omittere, nbtum; multo rarius a.utem, quam- 
quaqa sententia Bentleyi elegantius, est priori enuntiationis 
parti praepositionem non addere. Quam structuram in car- 
minibus, nisi fallor, semel, in sermonibus bis legimus: carm. 

3, 25, 2 „quae nemora aut quos agor in specus?''; ep. 2 

1, 25 „foedera vel Gabiis vel cum rigidis aequata Sabinis" ; 
ibid. 31 „nil intra est olea, nil extra est in nuce duri." — 
Ceterum poetarum est, multo saepius, quam prosae orationis 
scriptores, praepositiones omittere. Quod cognosci potest, 
ex usu dativi coniuncti verbis passivis, ex constructione 
multorum verborum cum nudo casu, de qua utraque re iam 
supra disputavi: denique ex usu ablativi loci omissa prae- 
positione, positi haud raro pro alio, adiecta praepositione, 
casu, cuius constructionis exempla cum in sermonibus (sat 

2, 5, 49; 2, 3, 10) tum imprimis sunt in carminibus (1, 10, 
17; 16, 17; 29, 10; 2, 15, 7; 17, 26; 3, 5, 22; 11, 51). 

De coniunctionibus in universum dicendum quod de 
adverbiis, multo latiorem esse usum earum iu sermonibus, 
quam in carminibus. Quae res prorsus respondet naturae 

utriusque poesis generis; scriptorum enim sermonis pedestris 
est, sententias ita conectere, ut inter se dependeant, ut 
coniunctionibus sententiae secundariae a primariis regantur, 
ut talis inter sententias conditio sit qua altera subiecta sit 
alteri. Qua de causa coniunctionum usus in sermonibus 
frequens; in carminibus autem, quae — quod poetarum est 
— omissis quantum fieri potest coniunctionibus sontentias 
ita ponere solent, ut non tam dependeant inter se, quam 
eodem collocentur loco eandemque vim habeant, coniunctiones 
multo rariores. Quod ut demonstrem, magnum illarum con- 
iunctionum numerum, quae in carminibus omissae, in solis 
leguntur sermonibus afferam; sunt hae: „vero, autem, attamen; 
tanquam, prout, quomodo; igitur, ideo, idcirco; quoniam, 
nimirum; quo, quin, quominus, dummodo^-simulac, siraulatque, 
quoad"; aliae multae, quae saepius occurrunt in sermonibus, 
reperiuntur quidem in carminibus, sed rarissime: „verum (4, 
12, 15), atqui (1, 23, 9; 3, 5, 49; 7, 9), ni (4, 6, 21), quodsi 
(1, 1, 35; 3, 1, 41), ergo (1, 24, 5; 2, 7, 17), namque (1, 
22, 9; 34, 5; 4, 1, 13), etenim (4, 5, 17), quippe (1, 31, 13), 
quia (4, 9, 28; 13, 10; ibid. 11), ut (temporale 4, 4, 42), 
postquam (2, 4, 9), antequam (3, 27, 9; ibid. 53)". In epodis 
illae potissimum coniunctiones leguntur, quas in carminibus 
ut propiores sermoni pedestri rarius reperimus: „atqui, nisi, 
ni, quodsi; ergo, namque; postquam"; praeterea quae sermo- 
num sunt, exhibentur particulae „sicut, nempe". 

De coniunctionibus nonnuUis pauca dicenda restant. 
Coniunctioni „si" ep. 1, 6, 41; 7, 39; 2, 1, 164 eadem atque 
particulae „num" est notio; quam tamen significationem apud 
Ciceronem non reperimus, nisi vocabuluni pendet a certis 
verbis (experior, expecto). 

Coniunctionem „quamvis" in carminibus et indicativus 
(1, 28, 11; 3, 7, 25; 10, 13) et coniunctivus (l, 14, 11; 3, 
11, 17; 4, 2, 39; 6, 6) sequitur; in sermonibus particulae 
multo saepius indicativus (sat 1, 3, 129; 2, 2, 29; 5, 15; 
ep. 1, 14, 6; 17, 1; ibid. 22; 18, 59; 2, 2, 168; 3, 355; 
ibid. 366) additur, quam coniunctivus (sat 2, 4, 90; ep. 1, 
18, 92; 2, 2, 113). 

Vocabuluin ^ne^' aliquoties in sermonibus locum tenere 
particularum „ut non" docent loci: ep. 1, 13, 12 „sic serva- 
bi^ onus, ne portes^'; 2, 3, 152; ibid. 225; similis constructio 
sat 2, 7, 87. 

In carminibus, in quibus solis coniunctionem temporalem 
,,donec^^ legimus, ei particulae sensu positae finali coniuncti- 
Yus subicitur 3, 5, 45, indicativus 3, 6, 2; in sermonibus 
indicativus septies (sat 1, 3, 103; 5, 21; 2, 2, 50; 5, 96; ep. 
1, 10, 35; 18, 42; 2, 1, 148), coniunctivus quinquies (sat 2, 
1, 73; ep. 1, 16, 23; 18, 64; 20, 10; 2, 3, 155) sequitur 
coniunctionem. In epodis denique indicativus exhiberi videtur 
17, 33. 

De particularum, quae dicuntur interrogativae , in car- 
minibus usu vix quidquam dicendum; nisi forle vocabulum 
„an" pro „num" 4, 7, 17 usurpatum esse dicendum putas. 
Sermones autem epodique plura praebent monenda. Ac 
primum quidem in utrisque particulas, interrogationis dis- 
iunctivae quae sunt, inusitatius coniungi, docent loci epd. 
3, 7, ubi interrogationis disiunctivae membra sunt „num- 
an":- sat 1, 5, 124 („an-necne"); 2, 5, 58 („num-an"); 
ep. 2, 3, 117 („ne-ne"); 1, 5, 14 („utrum - ne - ne"). Vo- 
cabulum „an" locum tenet particulae „num" ep. 2, 3, 436. 
Pronominibus vel particulis interrogativis additur vocabulum 
„ne" epd. 1, 7; sat 2, 3, 251; 6, 74 („utrumne"); sat 2, 2, 
107 („uterne"); 2, 3, 295 („quone") ibid. 317 („quantane"). 
Sermonis pedestris usum, quo vocalis particulae „ne", cum 
pronominibus vel verbis adiecta est, elisionem admittit, Ho- 
ratius secutus est sat 1, 10, 78; 2, 3, 152 („men"); ibid. 
128 („tun"); 4, 83 G,ten"); 7, 34 („nemon"); 1, 9, 69 („vin"). 



«■ » ■» 




r 



